
E doorlichting rapport ta 
remarca e importancia di 
proporciona 
legislacion 
actualisa y adecua. E gru- 
po di trabao encarga cu e 
investigacion a referi cu 
na momento di observa e 
Ordenansanan Nacional, 
a papia hopi di un legis- 
lacion cu ta desactualisa 
y mayoria di ley ta bay 
back na decada 1980 y no a 
wordo modifica reciente- 
mente. 
E Ordenansanan Nacional 
(landsverordeningen) ta e 
fuente di derecho, pero nan 
no ta e unico forma cu tin 
di norma huridico. Ademas 
di esaki, ta existi decreto na- 
cional cu ta contene medida 
general y reglamento min- 
isterial cu ta contene norma 
generalmente vinculante. 


Ta existi tambe tratado inter- 
nacional of decision di organ- 
isacion internacional, manera 
entre otro Union Europeo, 
cu por contene tambe regu- 
lacionnan generalmente vin- 
culante. 


E legislacion cu ta trata educa- 
cion ta estableci actualmente 
den e siguiente Ordenansa 
Nacional cu e Decreto Na- 
cional asocia: Ordenansa Na- 
cional di Educacion Infantil; 
Ordenansa Nacional di Edu- 
cacion Primario; Ordenansa 
Nacional di Educacion Se- 
cundario (esaki ta inclui EPB, 
EPI, VAVO, IPA); Ordenansa 
Nacional di Universidad di 
Aruba; Ordenansa Nacional 
Educacion Obligatorio; De- 
creto Nacional di consulta di 


personal di docente organisa; 
Decreto Nacional tocante re- 
tribucion di personal di do- 
cente. 


E grupo di trabao a destaca 
specificamente tres punto, 
apart di e problema general di 
legislacion. E prome punto ta 
tocante e legislacion di edu- 
cacion superior. Aruba tin 
dos institucion di educacion 
superior cu ta subsidia pa go- 
bierno, Instituto Pedagogico 
Arubano (IPA) y Universidad 
di Aruba (UA). 


IPA ta un instituto publico 
di formacion ariba nivel di 
HBO. IPA ta capacita e stu- 
diantenan pa nan bira do- 
cente di educacion primario 
y docentenan di educacion 
secundario. E ta ofrece tambe 
e curso Pedagogisch Didac- 
tisch Getuigschrift (PDG), 
un curso di mita tempo pa 
studiantenan cu kier bira do- 
cente of capacitadornan. 


Universidad di Aruba ta un 
institucion di educacion su- 
perior cu ta un di e poco 
institucionnan cu ta ofrece 
titulonan universitario. UA 
ta ofrece principalmente pro- 


gramanan di formacion pro- 
fesional superior den dife- 
rente facultad. 


Den termino di legislacion, 
Universidad di Aruba actual- 
mente ta cay bao e Ordenansa 
Nacional di Universidad di 
Aruba. IPA, di otro banda, ta 
cay bao e Ordenansa Nacio- 
nal di educacion secundario. 
E dos institucion di educa- 
cion superior subsidia pa go- 
bierno ta goberna cu norma 
legal diferente. 
E grupo di trabao ta destaca 
cu e situacion aki ta obvia- 
mente indeseabel y mester 
tin un regimen legal pa edu- 
cacion superior. 


E segundo punto cu e grupo 
di trabao a trece pa dilanti ta 
referi na e formacion profe- 
sional. Actualmente no ta ex- 
isti un legislacion specifico pa 
loke ta trata formacion profe- 
sional. Na Aruba tin un insti- 
tucion di educacion vocacio- 
nal secundario, Colegio EPI. 
e institucion aki tambe ta cay 
bao e Ordenansa Nacional di 
educacion secundario. 


E di tres punto ta relaciona cu 
e posicion legal di Inspectie 
Onderwijs. Na Aruba actual- 
mente ta existi solamente un 
proyecto di ley di supervision 
di educacion. No ta existi 
un Ordenansa Nacional de- 
finitivo ariba cual por actua. 
E grupo di trabao ta enfatisa 
cu e legislacion tocante su- 
pervision di educacion ta un 
condicion importante pa In- 
spectie Onderwijs por realisa 
su tarea di control, cu un base 
legal y garantianan asocia. 


Un recomendacion impor- 
tante cu e grupo di trabao ta 
trece pa dilanti ta un evalu- 
acion di e legislacion educa- 
tivo vigente y adapta esaki na 
e rekisitonan di e tempo actu- 
al. Den cualkier caso mester 
presta bon atencion na e ga- 
rantianan suficiente y e inde- 
pendencia di tur e partidonan 
involucra, esaki ta inclui e 
directivanan, e supervisornan 
interno, supervisornan exter- 
no y e minister. 


Banda di esey nan ta remarca 
ta importante pa fortalece e 
marco legal di educacion su- 
perior. E grupo di trabao ta 
propone e desaroyo di un ley 
adapta na educacion superior 
den cual ta posiciona e dos 
actornan principal di educa- 
cion superior na Aruba, IPA y 
Universidad di Aruba. 


Di e manera aki ta establece 
un base pa un vision di edu- 
cacion superior. A largo plaso 
esaki tambe por habri ca- 
minda pa un desaroyo di un 
hungado poderoso den edu- 
cacion superior a traves di un 
integracion real mas grandi di 
Universidad di Aruba y IPA. 
Esaki a wordo purba caba 
antes, pero particularmente 
e diferente posicionnan le- 
gal y tambe e diferencianan 
relaciona cu e posicion legal a 
impedi un fusion exitoso na e 
momento ey. 


E grupo di trabao ta subraya 
cu ta importante tambe pa 
evalua e legislacion actual 
pa educacion vocacional se- 
cundario y evalua si e legis- 


lacion pa loke ta trata edu- 
cacion vocacional ta wordo 
refleha suficientemente den 
e Ordenansa Nacional di 
educacion secundario of si ta 
necesario desaroya un legisla- 
cion separa pa esaki. 


Por ultimo, nan ta destaca cu 
ta importante pa Inspectie 
Onderwijs ricibi un man- 
dato claramente formula den 
forma di un marco di super- 
vision y un posicion legal- 
mente hancra. Parti di esaki 
ta e norma- y condicionnan 
legal cla ariba e base cu e in- 
speccion por tuma luga y ora 
cu ta necesario, e sancion. 
Den e contexto ey ta impor- 
tante pa e Ley di Supervision 
Educativo wordo formalisa 
desde proximo aña pa e por 
drenta na vigor. 


Na 2022 Aruba a nombra un 
lider di proyecto pa organisa 
y realisa un actualisacion di 
e legislacion educativo. Den 
e proyecto aki, e atencion ta 
enfoca ariba ahusta e marco 
di e legislacion educativo, e 
Ordenansanan Nacional. Di 
e manera aki por establece un 
base sostenibel pa legislacion 
educativo. 


Lo establece varios grupo 
central pa e proyecto, cada un 
lo traha cu nan propio Orde- 
nansa Nacional. Pa cada tipo 
di educacion, diferente per- 
sona ta participa den e grupo 
central corespondiente, in- 
cluyendo oficialnan di po- 
litica di DEA, huristanan di 
DEA, huristanan di DWJZ 
y un inspector di Inspectie 
Onderwijs. 


E organisacion WOW (Women 
EmpOwering Women) Aruba a 
anuncia ayera durante un con- 
ferencia di prensa cu nan ta or- 
ganisando nan prome evento pa 
recauda fondo pa asina por duna 
back na comunidad di Aruba. 
E evento aki ta bay e “Walk the 
Talk” 5K Fun Walk and Run cu ta 
tuma luga dia 23 di april binidero. 


Presidente actual di WOW Aruba, 
Rocio Burgos, a splica durante e con- 
ferencia di prensa cu WOW Aruba ta 
un organisacion di hende muhe cu 
ta enfoca ariba e crecemento di cada 
un di nan miembronan den aspecto 
di bida profesional y tambe person- 
al. WOW Aruba tin actualmente 40 
miembro cu tur luna ta reuni pa siña 
cosnan nobo y desaroya den e aspecto 
profesional y personal. 


Un di WOW Aruba su pilarnan prin- 
cipal ta pa duna back na comunidad 
y instancianan caricativo di Aruba. 
E meta di e “Walk the Talk” 5K Fun 
Walk and Run ta pa cada participante 
cana pa e motibo cu nan ta desea of 
pa locual nan kier para p’e, sea ta pa 
nan mes, pa un famia, cana pa salud 
of cana pa sostene un organisacion. 


Burgos a indica cu a traves di un 
encuesta cu nan a realisa entre nan 
miembronan, nan a scoge dos instan- 
cia na cual nan ta bay haci un dona- 
cion cu e fondonan cu nan recauda di 
e evento aki. E organisacionnan cu a 
scoge ta Fundacion Guia Mi y Centro 
Famia di Criansa Arubano. 


El a remarca tambe cu WOW tin 
un historia caba di haci donacion na 
diferente instancia den comunidad. 
El a recorda cu durante pandemia 


e organisacion a recauda mas di 11 
mil florin cu cual a haci donacion na 
diferente instancia cu ta yuda famia 
y hende muhe den comunidad y aña 
pasa nan a haci donacion na e Heart 
Center Leadership Foundation. 


“Aunke nos no ta un service club, nos 
sa cu nos tin hopi recurso y nos tin 
manera pa por yuda otro. Tur aña nos 
ta busca manera y e aña aki no ta dife- 
rente,” el a indica. 


E caminata “Walk the Talk” ta tuma 
luga diadomingo dia 23 di april pa 7or 
di mainta. Registracion ta cuminsa 
6:30 di mainta. E contribucion ta 25 
florin pa adulto, pa mucha di 5 te cu 
12 aña e contribucion ta 15 florin y 
tur mucha bou di 5 aña ta participa 
completamente gratis. E inscripcion 
ta inclui fruta y awa. 


E ruta di e caminata ta cuminsa na 
Eagle Beach Boardwalk, ta yega te na 
Embassy Suites y despues ta termina 
back na Eagle Beach Boardwalk. Pa 
registra por yena e formulario cu ta 
obtenibel riba e paginanan di social 
media di e organisacion. 


Por ultimo, Burgos a extende invi- 
tacion na henter pueblo di Aruba pa 
participa den e evento aki y asina con- 
tribui na un bunita causa. 


Pa mehora sistema di educacion, mester actualisa e leynan 


WOW Aruba ta organisa recaudacion di fondo pa yuda 
Fundacion Guia Mi y Centro Famia di Criansa Arubano 

Ayera mainta durante un 
conferencia 
di 
prensa, 
Alex 
Croes 
conhunta- 
mente cu abogado Bryan 
Coffie a bin dilanti pa in- 
forma comunidad cu nan 
a lanta un caso contra Ad- 
uana. 


Croes a splica cu esaki no ta 
prome biaha cu ta hiba caso 
na corte; tambe nan a haci’e 
anteriormente pa loke ta trata 
inspeccion di remedi, Min- 
isterio Publico cu a acus’e 
penalmente di bende remedi 
como suplemento y awor cu 
Aduana tocante importacion. 
Esey ta e motibo di pakico 
nan a dicidi di bin dilanti pa 
splica e situacion cu nan ta 
enfrentando na e momen- 
tonan aki. 


Croes a sigura cu dia 1 di 
maart a haci exactamente 
22 aña cu el a bay corte pa 
prome biaha, y awo despues 
di 12 aña nan ta den mesun 
situacion un biaha mas: den 
un caso sumario cu a entrega 
contra Aduana. Pa dia 4 di 
mei nan mester presenta na 
corte pa 8:30 di mainta. 


Croes a sigura cu semper e ta 
keda para riba e punto cu ta 
exigi nan pa tin un inspeccion 
di remedi y cu awor e ta yama 
IVA. “Si mi no ta importando 
remedi empaketa, kico mi 
ta bay na un inspeccion di 
remedi? Te awe nan no tin 
autoridad den ley pa dicidi 


kico ta of no ta un remedi, 
e ta competencia di minister 
di Salud Publico en cuestion, 
Dangui Oduber. Mientras 
tanto cu e no a apunta nada 
como remedi, mi no tin nada 
di haci den e departamento 
ey tampoco,” el a señala. 
Esey ta e punto cu e ta sigui 
para riba dje te cu awe. El a 
conta cu su prome casonan 
tabata di comision di LAR, 
cu ora e ta haya e conseho cu 
nan a duna den e caso ey na 
e minister concerni, e ta keda 
un conseho p’e y si e no tuma 
e decision, e ora ey tin un 
caso den corte di LAR. 


Si ta bay den LAR, el a splica 
cu hues tin cu declara e per- 
sona como no competente, 
debi cu a cana e caminda 
robes. Na momento cu el a 
gana e ultimo caso di LAR, 
cu tabata apelacion e minister 
na e momento ey, na 2006 a 


dicidi cu e ta haci e remedi pa 
ley. E tempo ey Croes a keh’e 
di abuso di poder, loke a ori- 
gina un denuncia penal con- 
tra Croes riba e suplemen- 
tonan, pa motibo cu a haci 
nan remedi pa ley “y e ora ey 
mi ta bendiendo remedi den 
mi negoshi como suplemen- 
to,” el a conta. 


Igualmente e ta sigura cu el 
a lucha pa su derechonan cu 
tres prome minister diferente 
riba e tema aki y cu e ta sigui 
lucha cu cuatro si ta posibel 
tambe. 
Na e momento ey el a bay 
contra Ministerio Publico ya 
cu e minister di Salud Pu- 
blico den turno a apunta e 
suplementonan como remedi 
den un Ministeriële Regeling 
(MR) y minister di Husticia 
mester a firma, de lo con- 
trario, e no ta bira ley. 


A traha un ley di excepcion 
na un “derder”, cu den caso 
aki ta Croes su persona – 
un eerste ta un dokter y un 
tweede ta un boticario, derder 
ta Croes cu no ta ni boticario 
ni dokter, pero si un persona 
cu tin experiencia den mate- 
ria aki – pa e haya un excep- 
cion. Tempo cu a bay confisca 
den e tempo ey e tabatin un 
excepcion. 


Despues dos minister a traha 
un MR nobo na maart di 
2011 manera el a conta, esaki 
tabata mara na un tratado bi- 
lateral entre Reino cu Merca. 
Violacion di MR aki ta un 
violacion di un tratado bilat- 
eral. Croes ta sigui enfatisa 
riba e punto cu tin cinco 
componente apunta como 
remedi e tempo ey, Ephedra, 
Melatonin, DHEA y otro dos 
componente mas. 


E prome confiscacion a bay 
na cuatro producto cu ta bisa 
cu pa cumpli cu ley, Croes 
mester presenta un certifica- 
do di benta publico di MR cu 
ta papia di e componentenan 
of e producto mes. Den e 
prome confiscacion a bay riba 
4 producto cu tin otro com- 
ponente. 


Den e certificado publico cu 
ta mara na MR ta indica, se- 
gun Croes a menciona, cu ta 
e funcionario di Aduana esun 
cu ta pidi esey. Aworaki nan 
ta bay corte pa “algo cu a mi 


nunca tin version di remedi 
p’e, pasobra e productonan 
cu nan tin warda, ami nunca 
a bay den version di remedi. 
Mi ta keda para riba cu mi no 
ta bay bao ningun circunstan- 
cia y si mi tin mester di certi- 
ficado publico mes ta pa es- 
nan cu m’a caba di menciona, 
pa nada otro.” 


El a sigura cu tin cuatro car- 
gamento di dje ‘warda’ y esaki 
ta algo cu niun hende por tol- 
era di niun empleado publico, 
esta nenga di duna servicio na 
un comerciante cu tin duna 
servicio na clientenan. “40% 
di mi clientenan ta hendenan 
desespera pa nan enfermedad 
cu ta cancer, bin busca ayudo 
cerca a mi.” 


Di su parti, abogado Bryan 
Coffie a sigura cu nan a man- 
da cartanan na e minister- 
nan concerni y na e director 
di Aduana tambe pa purba 
di yega na un solucion sin 
cu ta caba den corte, “pero 
den caso aki e departamento 
of whatever cu mester tuma 
e decision, a keda para riba 
dje cu meneer Croes mester 
busca un stempel na IVA. Y 
esey ta algo cu meneer Croes 
a laga sa cu e no ta dispuesto 
pa haci, pasobra ley ta exigi pa 
bo bay inspector di remedi 
ora ta trata di un remedi cu 
ta empaketa, pero akinan tin 
hasta vitamina, un stap di su 
nieta y otro productonan cu 
ta pega aworaki,” el a finalisa. 


Aruba Hotel & Tourism 
Association (AHATA) ta 
acumula e cifranan di ocu- 
pacion y prijs di hotelnan 
tur luna y CEO di AHATA, 
Tisa LaSorte, ta raporta cu 
den luna di Maart e grado 
di ocupacion ta menos cu 
2019, pero e balor averahe 
di cada camber bendi a 
aumenta y consecuent- 
emente e RevPAR ta mas 
halto. 


Maart 2023: 
Ocupacion: E grado di ocu- 
pacion tabata 84%; cual ta 7% 
menos cu grado di ocupacion 
na Maart 2019. 
ADR: E balor averahe di cada 
camber bendi tabata $382.19; 
un aumento di 14% compara 
cu Maart 2019. 
RevPAR: E entrada averahe 
pa tur camber disponibel 
tabata $320.75 cual ta un 
crecemento di 6% compara 
cu Maart 2019. RevPAR ta e 


indicador principal di e re- 
sultado financiero prome cu 
desconta gastonan operacio- 
nal y impuesto. 


Proyeccion: 
Proyeccion actual pa ocupa- 
cion averahe di hotel pa April 
ta 78%, Mei ta 74%, y Juni ta 
74%. 


Timeshare: 
Ocupacion na propiedadnan 
Timeshare tabata 90% na 
Maart. 


Hotel miembro di AHA- 
TA: 
Amsterdam 
Manor 
Beach Resort, Barceló Aruba, 
Boardwalk Boutique Hotel, 
Brickell Bay Beach Club, 
Bucuti & Tara Beach Resort, 
Courtyard by Marriott, Divi 
& Tamarijn All-Inclusive, 
Eagle Aruba Resort, Embas- 
sy Suites by Hilton Aruba, 
Holiday Inn Resort Aruba, 
Hyatt Regency Aruba, Hyatt 
Place Aruba Airport, Man- 


chebo Beach Resort, Marri- 
ott Aruba & Stellaris Casino, 
Paradera Park, Radisson Blu 
Aruba, 
Rehoboth 
Peace- 
land Boutique Hotel, Re- 
naissance Wind Creek Aru- 
ba Resort, The Ritz-Carlton 
Aruba, RIU Palace Aruba, 
RIU Palace Antillas y Talk of 
the Town Hotel. 


Timeshare miembro di AHA- 
TA: Divi Aruba Phoenix, 


Divi Dutch Village, Divi Vil- 
lage Golf, La Cabana, Mar- 
riott Ocean Club, Marriott 
Surf Club, The Mill Resort. 


Vacation rental miembro di 
AHATA: Aramis Real Es- 
tate, Aruba’s Life Vacation 
Residences, Casiola Aruba, 
Cobalt Blue Fusion (Blue, 
Azure), Ford Property Man- 
agement, 
Turibana 
Plaza, 
Santa Lucia Landhuis. 


Alex Croes di Giannis CBD Products a lanta caso contra aduana 


AHATA: Na Maart RevPAR a aumenta cu 6% 

Den 2022, tourism receipts a contribui cu 4.4 biyon florin 
den nos economia 
Tourism Receipts 2022 
Tur kwartaal Banco Cen- 
tral ta observa e Tourism 
Receipts (Tourism Cred- 
its), cu ta mustra e can- 
tidad di placa cu turismo 
ta trece pa nos economia. 
A.T.A. a pone como meta 
pa yega recuperacion di 
95% pa e indicador aki den 
2022. Recientemente Ban- 
co Central a publica e ci- 
franan di e ultimo kwarta- 
al di 2022. Esaki ta ilustra 
un recuperacion di 118% 
den Tourism Receipts na 
2022 compara cu 2019. 


Mester enfatisa e importancia 
di e indicador aki pa loke ta 
trata recuperacion di nos tur- 
ismo, mirando cu e ta un di 
e indicadornan cu ta ilustra 
no e cantidad di bishitante cu 
a bin Aruba, pero e cantidad 
di placa cu a wordo genera a 
traves di nan bishita. Tourism 
Receipts ta e entrada directo 
genera pa medio di turismo 
y ta exclui e entrada indi- 
recto cu Aruba su economia 
ta genera danki na e industria 
turistico. 
Maart 2023 den comparacion 
cu 2019 y 2022 
Den luna di maart 2023 nos 
destinacion a ricibi un total 
di 109,295 bishitante “stay- 


over”. Si compara luna di 
maart 2023 cu maart 2019 - 
cu tabata e ultimo aña normal 
di turismo, por mira cu Aru- 
ba a recupera 102% di locual 
a wordo ricibi na maart 2019, 
cu ta indica un crecemento di 
2%. 
Si compara maart 2023 cu 
maart 2022 por wak un recu- 
peracion di 114% cu ta indica 
un crecemento di 14%. 


Mercadonan y categorianan 
di acomodacion 
Den maart 2023 84.8% di e 
total di e bishitantenan “stay- 
over” pa Aruba a bishita for 
di Norte America, 5.7% a 
bishita for di Europa, 7.2% a 
bishita for di Latino America 
y 2.3% tawata procedente di 
otro partinan di mundo. 
Mirando e categorianan di 
acomodacion, 
den 
maart 
2023 36.6% di bishitante a 
keda den hotelnan High-rise, 
8.9% a keda den hotelnan 
Low-rise, 25.2% a keda den 
Timeshare y 29.3% a keda 
den otro tipo di acomoda- 
cion, conoci tambe como va- 
cation rentals. 


Vacation Rentals 
Ta importante pa menciona 
cu A.T.A. tin acceso na un 
plataforma unda por wak e 


cantidad di cas, apartamento 
y villas cu ta wordo uza como 
vacation rentals como tambe 
e prijs averahe pa anochi, e 
ocupacion y un calculacion 
di e entrada cu esakinan ta 
genera. 


Si compara maart 2023 cu 
maart 2022 por wak cu e prijs 
averahe di e acomodacionnan 
aki a crece cu 12%, for di 
un prijs averahe di $237 pa 
anochi na maart 2022 pa un 
prijs averahe di $266 na maart 
2023. Si compara maart 2023 
cu maart 2019, por wak cu e 
prijs averahe di e acomoda- 
cionnan aki a crece cu 45%, 
for di un prijs averahe di $184 
pa anochi na maart 2019 pa 
un prijs averahe di $266 na 
maart 2023. 


Si compara maart 2023 cu 
maart 2022 por wak cu e ocu- 
pacion averahe di e acomo- 
dacionnan aki a disminui cu 
1 punto di porcentahe, for di 
un averahe di 63.7% na maart 
2022 pa un averahe di 62.7% 
na maart 2023. Si compara 
maart 2023 cu maart 2019 
por wak cu e ocupacion av- 
erahe di e acomodacionnan 
aki a crece cu 19.1 punto di 
porcentahe, for di un averahe 
di 43.6% na maart 2019 pa un 


averahe di 62.7% na maart 
2023. 


Den caso di entrada, si com- 
para maart 2023 cu maart 
2022 por wak cu e categoria 


a genera un crecemento den 
entrada di 24%. Si compara 
maart 2023 cu maart 2019 
por wak cu e categoria a gen- 
era un crecemento den en- 
trada di 156%. 


Prome minister y Minister di Husticia “a yega na bon palabracionnan” 
cu minister di Rechtsbescherming Hulandes 


Prome Minister, Evelyn 
Wever-Croes y Minister 
di Husticia, Rocco Tjon 
y su delegacion na Hu- 
landa a reuni cu Minister 
di 
‘Rechtsbescherming’ 
(proteccion di derecho) 
di Hulanda, señor Franc 
Weerwind. 


Prome Minister a expresa 
den un comunicado di pren- 


sa cu e reunion a bay den un 
bon atmosfera na unda cu a 
entrega y ricibi hopi infor- 
macion. Aruba y Hulanda 
tin un bon relacion di trabao, 
un relacion di hopi respet. 
Por nota e deseo di parti di 
Minister Weerwind pa yuda 
Aruba. 


Den e reunion a trata topi- 
conan di husticia en general 


y e sosten cu Aruba tin mes- 
ter riba e tereno di seguri- 
dad. Door di e pandemia y e 
situacion financiero cu esaki 
a causa, husticia a sufri hopi y 
awo ta e momento cu Aruba 
mester recupera y fortifica e 


cadena di husticia. Esaki ta e 
meta di e mision di Minister 
Tjon na Hulanda. 
“Mi ta contento cu mi por 
acompaña Minister Rocco 
Tjon den e reunion aki na 
unda cu a yega na bon pal- 


abracionnan y mi ta hopi sat- 
isfecho di mira e cooperacion 
cu tin y e deseo pa sigui traha 
hunto pa haci Aruba mas 
sigur”, Prome Minister a ex- 
presa. 

Ariana Lake: “Abo ta kies kico bo ta laga afecta bo” 


Ariana Lake ta un hoben 
di 16 aña di edad cu desde 
un edad hopi jong ta acti- 
vo den baile. E ta describi 
su mes como un hoben cu 
gusta lesa, baila y cushi- 
na. Den un entrevista cu 
Bon Dia Aruba, Ariana 
ta conta di su infancia, su 
experiencia como baila- 
rina y con su experiencia 
den e mundo di baile a 
yud’e desaroya den dife- 
rente aspecto di su bida. 


Ariana ta conta c e tin hopi 
memoria feliz, hopi cos cu 
e tabata gusta. Un di nan cu 
e tabata gusta hopi di tempo 
e tabata chikito ta cu e ta- 
bata sali tur dia pasobra tur 
dia e tabatin un actividad. 


El a sigui conta cu otro cos 
cu e tabata stima di su in- 
fancia ta con cerca di otro su 
famia tabata pasobra sem- 
per ora cu tabatin un cel- 
ebracion, semper tur hende 
tabata yega na su cas y tur 
hende tabata come y hunga. 


Actualmente Ariana ta den 
examen klas HAVO na Co- 
legio Arubano. Despues di 
gradua for di Colegio Aru- 
bano e ta bay haci AFY (Aca- 
demic Foundation Year) na 
Universidad di Aruba paso- 
bra e no sa ainda den ki di- 
reccion e kier sigui studia. 


Cu AFY, el a splica, e tin e 
oportunidad pa purba dife- 
rente carera y asina por wak 
kico e gusta y kico e lo kier 
sigui studia. Tambe e ta tuma 
e oportunidad pa mehora 
y hisa e nivel di su cono- 
cemento den Hulandes pa 
ora cu e tin cu bay Hulanda 


“Mi ta un perfeccionista 
y mi kier tin e fundacion 
ey bon pa ora mi bay Hu- 
landa mi no mester lucha 
cu e cosnan ey. Esey ta mi 
siguiente stap,” el a bisa. 


Ariana a cuminsa baila cu 
6 aña. Su prome experien- 
cia den baile tabata un tayer 
di ballet y baile folklorico 
Venezolano. 
Durante 
dos 
aña el a baila den e grupo di 
e consulado di Venezuela 
y despues di esey el a dren- 
ta e grupo di baile Kids & 
Youth in Action na unda ya 
caba e tin ocho aña ta baila. 


E ta conta cu un di su mu- 
tilacionnan 
pa 
cuminsa 
baila tabata pa pasa bon y 
conoce mas hende y ora el 
a drenta Kids & Youth in 
Action el a drenta pa siña 
mas diferente tipo di baile. 


Ariana ta un hoben cu tin 
un figura mas yen, y pa al- 
gun persona su tipo di curpa 
no ta apto pa baile. Pa Ari- 
ana esaki un tempo taba- 
tin un impacto den su bida 
pa motibo cu e tabata sinti 
exclui den algun aspecto. 


“Exclui den sentido cu door 
cu mi ta yen mi no por a 
haya cierto paña. Por ehem- 
pel si e otro muchanan tabata 
bisti saya cortico y blusa sin 
manga, ami a tabata haya saya 
largo of blusa cu manga pa- 
sobra ami no tabata mustra 
bon den e paña manera e otro 
bailarinnan. Of door di mi 
peso mi no por a presenta na 
un show of na un evento pa- 
sobra mi no tabatin e figura 


cu nan ta desea,” el a remarca. 


Esaki, el a agrega, ta cos nan 
cu tabata traha hopi riba dje 
y tabata baha su confiansa 
full. “E ta algo cu mi no ta 
desea pa ningun hende.” 


Pero di otro banda e experi- 
encia ey a yud’e mehora den 
otro aspecto. El a sigui conta 
cu door cu e tabata sinti ex- 
clui, e mester a traha mas 
duro y train mas duro pa e 
por a demostra cu e tambe 
por, sin importa su peso, cu 
e tambe por baila mesun bon 
of miho cu e otro muchanan. 


“E ta algo cu a haci mi cu 
awo, añanan despues, mi ta 
un di e bailarinnan cu sa tur 
e bailenan, mi sa kico ta trece 
actitud, mi sa kico ta anima 
publico, mi sa kico ta train 
duro pasobra si mi no gara 
algo mi ta keda train na mi cas 
te ora cu mi gar’e. Esey tam- 
be ta algo cu a yuda mi reali- 
sa, personalmente, cu abo ta 
kies kico bo ta laga afecta bo. 
Abo ta dicidi,” el a expresa. 


Pa Ariana baile tabata un 
vehiculo di enseñanza cu 
a yud’e desaroya otro as- 
pectonan di si bida. Baile a 
yud’e ta mas responsable y 
disciplina, el a siñ’e con pa ta 
un lider y su prioridadnan. 


Den e aspecto di siña ta 
un lider, el a splica, cu e la 
yud’e pasobra e ta haya e 
oportunidad pa siña coreo- 
grafia na otro muchanan cu 
ta mas chikito cune y asina 
e ta haya e responsabilidad 
y e mester sa tambe con 
pa papia cu e muchanan, e 
tin cu sa con pa demostra y 
ta un ehempel pa otro nan. 


Esey, el a enfatisa, a refleha 
back den su estudionan. Por 
ehempel na momento di 
haci proyectonan den gru- 
po, hopi biaha su compa- 
ñeronan ta wak e como un 
lider y esaki el a siña danki 
na su experiencia den baile. 


Den e aspecto di discip- 
lina tambe el a siña hopi. El 
a siña cu e mester ta con- 
sistente, bay tur training, 
bay tur show y train duro 
te ora e gara e bailenan. 


Pa loke ta e aspecto di priori- 
dad, el a splica cu baile a yud’e 
determina unda su prioridad- 
nan ta. “Si mi tin un examen 
y mi no a caba di leer, mi tin 
cu wak cu si mi scol ta mi 
prioridad, e ora mi sa cu pa 
e dia ey mi no por bay train 
of show pasobra mi tin cu 
studia pasobra mi scol ta mi 
prioridad number uno. E ora 
mi sa cu mi mester prepara 
miho pa e siguiente training.” 


Por ultimo, Ariana su men- 
sahe pa hubentud ta: “Loke 
ta pa bo ta bay bin pa bo, por 
ta bo no a haya loke bo tabata 
kier, pero esey ta pasobra e no 
tabata pa bo, tin algo eyfo cu 
ta miho pa bo. Abo ta bay wak 
kico bo ta laga afecta bo. Por 
ta nan a haci of bisa algo cu 
bo no a gusta. Abo ta dicidi 
si bo ta bay sinta bira tristo 
of si bo ta dicidi di laga loke 
nan a bisa of haci ta irelevante 
pa bo. Abo ta e persona cu ta 
duna balor na loke otro hen- 
de a haci of bisa y abo tambe 
ta dicidi kico bo ta bay haci 
cu esey. Lag’e ta un motiva- 
cion pa demostra bo mes y 
otro hendenan cu abo si por.” 

Durante su bishita na Hulanda, 
Prome Minister Evelyn Wever- 
Croes hunto cu Minister Plenipo- 
tenciario sr. Ady Thijsen a reuni 
cu henter e colegio di Gemeente 
Venray riba diferente posibilidad 
di cooperacion. Prome Minister a 
expresa cu e reunion tabata uno 
positivo, na unda por a nota e in- 
teres grandi cu henter e colegio 
tin pa traha cu Aruba. 


Tambe durante e reunion, a logra 
identifica algun area di cooperacion, 
manera 
intercambio 
economico, 
cultural, y enseñansa. Pa cu ense- 


ñansa, ya caba tin varios institutonan 
cu ta den combersacion cu sticht- 
ing EPB na Aruba, cu ta un area cu 
ta hopi importante pa Gobierno por 
brinda e hobennan mas oportunidad. 
E siguiente paso ta pa firma un “let- 
ter of intent” caminda ta concretisa e 
palabracionnan pa Aruba sigui traha 
hunto cu Venray. 


Prome Minister ta gradici sra. Amira 
Luydens-Dabian, cu como Arubiano, 
biba na Hulanda, y como miembro di 
Geemente Raad Venray, a cuminsa cu 
e iniciativa aki. Señora Luydens y su 
famia tin mas di 40 aña na Hulanda, 
pero mirando cu su curason semper a 
keda na Aruba, a traha duro pa brinda 
Aruba mas oportunidad. 


“Mi ta gradici Minister Plenipoten- 
ciario Ady Thijsen y su ekipo cu a 


traha hopi duro pa logra yega na e 
acuerdonan di cooperacion cu Aruba 
riba tereno di comercio, estudio, y 
cultura. E acuerdonan aki sigur ta di 
gran beneficio pa pais Aruba”, Prome 
Minister a duna di conoce. 


Minister Glenbert Croes a 
elabora durante su rueda 
di prensa riba tur e plan- 
nan cu e tin pa e sector 
energetico pa Aruba cu 
lo bira e di dos pilar eco- 
nomico pa nos Pais. 


E mandatario a expresa e 
determinacion cu Gobier- 
no di Aruba tin pa haci nos 
soñonan grandi bira realidad. 
Y locual cu semper tabata in- 
strumental pa Minister Glen- 
bert Croes tabata pa haya 
companianan di renombre 
y trayectoria indiscutibel, pa 
compaña nos den haci e vi- 
sionnan energetico pa Aruba 
realidad. Y pa loke ta trata e 
Aruba Hydrogen Valley fi- 
nalmente e mandatario por 
anuncia na nos comunidad 
cu Aruba Hydrogen Valley ta 
bay wordo desaroya pa cual a 
identifica Acciona Energia di 
Spaña como e prome compa- 
nia cu cual Aruba lo cuminsa 
e desaroyo aki. 


Full e zona di refineria ta bay 
bira e industria di energia. E 
zona aki lo consisti di mas di 
varios compania cu lo ta in- 
virtiendo den diferente com- 
ponentenan di loke ta bay 
bira e industria energetico di 
futuro. 
Locual cu e mandatario a 
comparti cu henter nos co- 
munidad y principalmente cu 
e comunidad di San Nicolas 
ta cu e huma preto di pasado 
cu e refineria tabata expulsa, 
lo no bin bek. 


Esaki lo wordo reemplasa 
cu e huma blanco di energia 
limpi, sin contaminacion, sin 
emision, cu na mes momento 
lo representa desaroyo, pro- 
greso y hopi mas prosperidad 
cu ta contribui na e calidad di 
bida di tur ciudadano di San 
Nicolas y tur ciudadano di 
nos pais Aruba. 


Compania Acciona Ener- 


gia lo ta na Aruba pa haci 
su prome assessment y 
quick scan 
Riba e pregunta di un miem- 
bro di prensa di cuanto 
tempo e proyecto di Aruba 
Hydrogen Valley lo dura pa 
por bira realidad, e manda- 
tario a continua splicando cu 
Utilities N.V. cu ta trekker 
di e proyecto aki di parti di 
Aruba como tambe Sr. Pat- 
rick Cnubben di Hulanda, ta 
basta avansa caba. 


Despues di semana santa e 
compania Acciona Energia lo 
ta na Aruba pa haci su prome 
assessment y quick scan di 
loke ta e vision di realisacion 
di Aruba Hydrogen Valley. 


Hidrogeno ta e energia di 
futuro pa cual e decisionnan 
mester wordo tuma awo. E 
Aruba Hydrogen Valley no 
solamente mester provee e 
necesidad y consumo local 
pero tambe pa por drenta e 


mercado di exportacion di hi- 
drogeno pa region. E futuro 
ta awo! 


Cu gran conviccion e manda- 
tario a clausura cu e mensahe 
aki su rueda di prensa. 


Minister Glenbert Croes 
Compania Acciona Energia lo ta na Aruba 
pa haci su prome assessment y quick scan 


Prome Minister Evelyn Wever-Croes: 
A explora areanan di cooperacion cu Gemeente Venray durante reunion 

(NLTimes)—Hende muhe 
mester warda al menos 
tres luna despues cu a 
stop di tuma pildo con- 
traceptivo prome cu nan 
purba sali na estado, se- 
gun 
investigadonan 
di 
Radboudumc na Nijme- 
gen. Nan estudio ta sug- 
eri cu embarasonan cu ta 
sosode dentro di e prome 
tres luna despues cu a stop 
cu pildo contraceptivo tin 
tiki mas chens pa experi- 
encia 
complicacionnan, 
Trouw ta reporta. 


E investigadonan a analisa 
7.000 embaraso. Di esey, un 
total di 1.050 a sosode den- 
tro di tres luna despues cu e 
mama a stop di tuma pildo 
contraceptivo. E 1.050 em- 
barasonan ey a experencia 
complicacionnan mas fre- 


cuente, manera preeclampsia, 
segun investigado y ginecolo- 
go Marc Spaanderman. 


Na Hulanda, casi 3% di hen- 
de muhe ta experiencia pre- 
eclampsia. E estudio a des- 
cubri cu e riesgo ta casi 30 pa 
40% mas halto pa esnan cu a 
cay na estado dentro di tres 
luna despues cu stop cu pildo 
contraceptivo. “Na final, bo 
ta papiando tocante un chens 
di casi 4% pa hende muhe cu 
ta cay na estado dentro di tres 
luna,” Spaanderman a conta 
Trouw. Esey ta un riesgo lim- 
ita ainda, pero preeclampsia 
por ta hopi peligroso, special- 
mente den e prome fasenan 
di embaraso. 


Nacemento prome cu termo 
ta un poco mas comun cu 
peso abou den baby recien 


naci—pero esey ta aplica pa 
hende muhe cu a tuma e 
pildo prome cu a sali na es- 
tado. E motibo pakico esaki 
ta sosode no ta claro, pero 
cientificonan ta sospecha cu 
e ta relata cu e hormoonnan 


di e pildo cu ta tuma tempo 
pa sali for di curpa completa- 
mente. 


“Esaki ta numbernan chiki- 
to,” Spaanderman a subraya. 
“Pero ta suficiente pa pensa 


riba esaki. Si bo kier sali na 
estado, ta miho bo warda 
un tiki; al menos tres luna 
despues cu bo stop di tuma 
pildo contraceptivo.” Usa 
otro tipo di contraceptivo 
tanten, manera condom. 


Cinco aña pasa—pa ta 
exacto, 9 di april 2018—a 
cuminsa cu intervencion 
cardiovascular na Hora- 
cio 
Oduber 
Hospital 
(HOH). Por mira bek na 
un proyecto cu a resulta 
sumamente 
exitoso 
pa 
comunidad di Aruba y al- 
abes a yuda baha gastonan 
medico durante e proceso. 


“E motibo principal pa cum- 
insa cu intervencion cardio- 
vascular na Aruba na prome 
instante tabata pa trata pash- 
entnan cu ta haya un ataca di 
curason,” asina cardiologo dr. 
Casper Laclé ta conta. Ante- 
riormente tabata manda nan 
den exterior cu Air Ambu- 
lance y despues di 10 pa 12 
ora nan ta yega na e centro 
caminda basicamente hopi 
biaha ta laat. Awendia ta 
brinda e servicio local, pues 
for di e momento cu e pa- 
shent haya un ataca y yega 
departamento di emergen- 
cia ta logra pa habri e ader 
den menos di 90 minuut. 
Horacio Oduber Hospital 
a inaugura na April 2018 un 
compleho 
ultra 
moderno 


na unda a introduci e ser- 
vicio completamente nobo 
pa Aruba cu ta intervencion 
cardiovascular y servicionan 
adicional cu aparatonan di e 
tecnologia super moderno. 
Intervencion cardiovascular 
ta encera, tratamento di e ar- 
terianan coronario por medio 
di angioplastia na unda ta haci 
uzo di balonnan y ta implanta 
stent pa mantene e arteriacor- 
onaria cu ta afecta habri. Dos 
interventiecardioloog, hunto 


cu un team di laborant/ver- 
pleegkundigenan 
specialisa 
den interventiecardiologie, ta 
brinda e tratamento medico 
aki den un compleho mod- 
erno na HOH. 
Nos ta hopi orguyoso cu den 
e cinco añanan aki a trata al- 
rededor di tres mil pashent di 
cual dos mil pashent a ricibi 
e tratamento di angioplastia, 
dr. Robert Dennert, cardi- 
ologo na HOH a menciona. 
Alabes casi 300 pashent cu a 


sufri di un atake di curason 
agudo a wordo trata dentro di 
90 minuut despues cu nan a 
presenta na e departamento 
di emergencia na HOH. Di e 
forma aki ta cumpli cu stan- 
dardnan internacional cual ta 
pa scapa mas hopi musculo di 
curason cu ta posibel. 


E plannan cu tin pa futuro 
ta pa mehora e relacion den 
Caribe. For di 2020, HOH 
ta atende tambe pashentnan 


di Boneiro cu haya ataca di 
curason. Mirando e exito di 
e programa di intervencion 
cardiovascular tin plan pa 
sigui cu otro tipo di interven- 
cion cu ainda no ta haci aki na 
Aruba manera e asina yama 
klepimplantatie. 


Di e forma aki por nota con, 
sistematicamente, HOH ta 
sigui inverti den mas ekipo, 
prepara nos propio profe- 
sionalnan, amplia servicio, 
brinda mas cuido na pashent 
y baha e costo pa AZV. E ul- 
timo tempo por nota cuanto 
adelanto tin, debi na trabou- 
nan extenso y pisa cu a tuma 
luga e ultimo añanan. Hospi- 
tal tin como meta pa bira un 
centro di cuido ehempel den 
e region. E intencion ta tam- 
be pa traha di cerca cu nos 
rumannan den Caribe Hu- 
landes, pa esun sostene unda 
e otro mester y pa nos pash- 
entnan haya cuido den region 
mes, en bes di manda pashent 
mas leu den otro pais, cu ta 
papia otro idioma y cu otro 
custumber. E caminda ta lar- 
go y no facil, pero hunto cu 
nos mesun profesionalnan, 
nos ta avansando! 


Ya ta cinco aña cu HOH a cuminsa cu intervencion cardiovascular 


Estudio ta mustra cu hende muhe mester warda tres luna despues di ‘de 
pil’ prome cu purba pa embaraso 


REINO 
A8 


Diabierna 14 aPriL 2023 


(CuraçaoChronicle) 
- 
Miembronan 
di 
Parla- 
mento y tambe personan- 
an fuera di Parlamento tin 
tempo tratando con util 
e biahenan di negoshi ta 
na Panama pa un tempo 
caba. 


E siman aki e ta tempo pa un 
biaha mas biaha Panama pa e 
reunionnan di e parlamento 
di Latino America y Caribe, 
tambe conoci como Parla- 
tino. E motibo principal pa 


e criticanan tocante e bishita 
ta cu nan no ta contribui na e 
desaroyonan na Corsou. 


Parlamentario di KEM Mi- 
chelangelo ‘Lo’ Martinez pa 
motibo aki a dicidi di no bay 
riba e biahenan oficial aki 
mas. Ana-Maria Pauletta di 
e fraccion PAR a indica cu 
e comentario negativo den 
añanan recien a cuminsa pa 
motibo cu no tin fondo pa 
manda delegacion Panama 
y a cuminsa tuma fondo for 


di otro presupuesto pa haci 
esaki. 
Segun Pauletta, a crea e pre- 
supuesto e aña aki di mane- 
ra diferente y pa motibo aki 
tin mas fondo disponibel. 
E topiconan cu lo trata na 
e reunionnan aki e siman 
aki ta ‘Igualdad di Genero’, 
‘Hubentud’, ‘Salud Publico,’ 
y ‘Mina y energia’. Pauletta a 
cita e topiconan aki como e 
motibo dicon ta importante 
pa Corsou participa den e 
consultanan aki. 


(NLTimes) - “Nos a tuma e modelo Hulandes 
como un ehempel di con pa no haci esaki,” Min- 
ister di salud Aleman Karl Lauterbach (SPD) a 
conta NOS poco despues cu Alemania a anuncia 
su plan pa legalisa Cannabis. 


Pronto lo permiti Alemannan planta y cumpra cannabis 
den cantidadnan chikito pa nan propio consumo, sea na 
cas of den asociacionnan cu ta crea pa e proposito aki. 
Alemania tambe lo lansa un experimento pa cultivacion 
comercial di cannabis mas durante e aña. 


Lauterbach sa con e politica di tolerancia Hulandes a re- 
sulta, el a comenta. Hulanda ta permiti e benta y consu- 
mo di cannabis pero e produccion y suministro di esaki 
ta pasa via e mercado ilicito, el a señala. “Un combina- 
cion di desbentahanan. 


Lauterbach a bisa cu su pais no kier nada manera cof- 
feeshop, cu bendedornan interesa den bende e cantidad 
mas halto di cannabis cu nan por. Tambe e kier control 
mas estricto tocante con potente y puro e cannabis y 
hashish por ta compara cu Hulanda. 


E gobierno Aleman su meta ta di legalisa e mercado ili- 
cito, unda no tin control tocante e calidad di e producto 
ni con safe e producto ta. “E consumo di cannabis ta un 
realidad social. Nos no mester cera nos wowo na esaki,” 
Minister di Cuminda y Agricultura Cem Ozdemir a bisa 
ora di anuncia e plannan. “Nunca no a logra e meta di 
mantene hende leu di cannabis.” 


Cultivacion di cannabis y humamento lo ta suheta na 
varios regla na Alemania. E pais a crea club di cannabis 
pa maneha esaki. E asociacionnan aki no por tin mas di 
500 miembro, tur kendenan mester tin mas di1 8 aña 
di edad y nan no por bende cannabis pa genera ganashi. 
Miembronan por consumi mas di 25 gram di pa dia y no 
mas di 50 gram pa luna. Cultivadornan na cas por tin un 
maximo di 3 planta femenino cu ta duna flor. Solamente 
te na e di dos fase lo experimenta cu cultivacion com- 
ercial cu un periodo di prueba di 5 aña y autorisacion 
limita. 


(CuraçaoChronicle) - E 
ta dificil pa turistanan di 
Venezuela por bishita e 
islanan ABC via avion. E 
rekisitonan pa bishita e 
islanan aki ta sumamente 
halto, segun e organisa- 
cion di turismo CHATA 
(Curaçao Hospitality and 
Tourism Association). 


E isla ta demanda cu e Vene- 
zolano mester trece suficien- 
te dollar cash, di cual e prijs 
di compra ta sumamente hal- 
to na Venezuela. Pa causa di 
e restriccionnan den e pais, e 
placa aki por keda obteni sol- 
amente di manera ilegal, cual 
ta posee un riesgo adicional 
pa e turista. Pa motibo aki ta 
bira practicamente imposibel 
pa yega na e cantidad necesa- 
rio cash pa por drenta e isla. 


Pa dia, un persona ta rekeri 
trece 150 dollar, cual ta mas 
o menos 35,5533,500 bolivar. 
Ora cu ta trata di bishita di 
famia, mester tin 100 dollar 


pa cada dia. Ademas, Venezo- 
lanonan di mas di 11 aña di 
edad cu kier bishita Aruba, 
Boneiro y Curaçao mester 
aplica pa ricibi un visa. E visa 
necesario ta costa 80 dollar, 
e ekivalente di 19,4951,200 
bolivar y nan por paga sola- 
mente na e embahada cu un 
tarheta di credito. 


Turistanan mester por com- 
proba cu nan tin un trabao pa 
medio di un carta di trabao. 


Esaki mester dicta unda e ta 
traha, cuanto nan ta gana y si 
nan tin permiso di sali for di e 
pais. Ademas, e pasaheronan 
ta obliga di cumpra un seguro 
di biahe pa henter e periodo 
cu nan lo permanece riba e 
isla. 


“Pa motibo aki ta premira cu 
lo tin tiki pasahero den e vue- 
lonan comercial di Benezu- 
ela na e islanan pa temponan 
aki,” CHATA a declara. 


Rekisitonan halto ta haci dificil pa 
Venezolanonan por bishita e islanan ABC 


Division den parlamento tocante 
bishita na Panama 


Minister Aleman ta usa 
Hulanda como ehempel di 
con pa no legalisa cannabis 

Mensahe a yuda polis intercepta 170.000kg di cocaina y desmantela 60 
laboratorio di droga 


(NLTimes)—Polis 
Hu- 
landes tin mas cu 1 biyon 
mensahe entre criminal- 
nan den nan posesion. E 
mensahenan aki a yuda 
nan desmantela 60 labo- 
ratorio di droga na Hu- 
landa, colecta 170.000kg 
di cocaina y confisca 1.000 
arma pisa, AD a reporta 
a bisa di figuranan for di 
Unit Nacional di polis. 


Polis Hulandes a intercepta 
data di shete investigacionnan 
den cripto-communicacion 
den e ultimo añanan. Na 
2016, nan a gara e servernan di 
e compania di Nijmegen En- 
netcom na Canada. Despues 
di esey a sigui cu PGP safe 
den e mesun aña, cual ta plat- 
aformanan pa cripto comu- 
nicacion. Ademas nan a gara 
IronChat na 2018, Encrochat 
na 2020, Sky Ecc y Anom 
na 2021, y Exclu e aña aki. 


E desciframento y analisis 
di mas cu 1 biyon mensahe 


encripta, cu cual criminal- 
nan a pensa nan por a co- 
municado sin ningun so- 
specho, ya a resulta den al 
menos 
10.000 
detencion 
rond mundo. Y e cantidad 
ta sigui subi, segun Oscar 
Dros a conta AD, ken ta hefe 
di polis na Unit Nacional. 


Dros a describi e mensa- 
henan intercepta como un 
mina di oro den e bataya 
contra crimen scondi. “E 
prueba t’ey caba. Nos djis 
mester busca e caso,” el a 
bisa. “Esaki ta echt un reto 
nobo den nos profesion.” 


E investigacionnan exitoso 
den cripto-communicacion 
a inspira un manera nobo di 
traha den e cuerpo policial, 
segun Dros. “Nos ta hacien- 
do tur informacion disponi- 
bel accesibel pa polis.” Pa 
medio di pone tur e data—di 
cual hopi ta scondi ainda den 
varios sistema di cuerpo poli- 
cial—den un luga, analistan- 


an policial y investigadonan 
por consulta esaki facilmente. 


“Cu tur e informacion ey 
den un luga, nos ta cla. Esaki 
ta ofrece posibilidad gran- 
di,” Dros a conta tocante e 
warehouse di data cu polis 
ta trahando riba dje. “Nos ta 


bibando den un tempo unda 
data ta disponibel ki ora y con 
hopi cu ta, y esey ta afecta 
nos perspectiva riba trabou 
policial. E importancia di 
data ta solamente aumentan- 
do, mescos cu e maneho 
cuidadoso y etico pa esaki.” 
“Nos ta trahando a base 


di data: nos ta combina 
nos 
expertonan 
operacio- 
nal cu tecnologia y data. 
Desde awo pa dilanti, esey 
ta bay forma e base di nos 
trabou policial, por ehem- 
pel pa combati crimen or- 
ganisa y terorismo,” e hefe 
di Unit Nacional a conta. 


(AP) – Gobiernonan di Francia, 
Hulanda, St. Maarten y St. Martin 
ta bay reuni na Den Haag dia 15 
di juni e aña aki pa discuti asun- 
tonan comun di cooperacion a 
traves di frontera riba e isla. 


E reunion a keda anuncia den un de- 
claracion conhunto firma pa Hulanda 


y Francia na Den Haag riba diaranson 
durante e bishita di presidente Fran- 
ces, Emmanuel Macron na Hulanda. 
Ambos pais a firma un pacto pa inno- 
vacion y crecemento sostenible. 


E declaracion conhunto tambe ta 
dedica un paragraf na Caribe, titula 
“Cooperacion den region Caribense.” 


Ademas di e reunion na nivel top na 
Den Haag dia 15 di juni, e paragraf 
a menciona e intencion di firma un 
tratado di frontera dentro di poco. 
“E Republica Frances y Reino Hu- 
landes ta comparti un frontera riba 
e isla di St. Maarten/St. Martin. 375 
aña despues di e Tratado di Concor- 
dia, nos paisnan tin meta pa dentro di 
poco firma un tratado nobo pa e ubi- 
cacion exacto di e frontera riba e isla,” 


a declara den e declaracion conhunto. 


E dos pais ademas a compromete na 
reforsa colaboracion bilateral y re- 
gional pa adresa retonan urgente di 
seguridad den region Caribense. A 
acorda cu ta bay completa e ratifica- 
cion di e Acuerdo di Status di Forsa 
(SOFA) riba cooperacion Caribense 
na 2023. 


Paisnan ta bay reuni riba cooperacion a traves di frontera entre St. Maarten y St. Martin 

Gobierno Colombiano a reuni cu ex-paramilitarnan pa avansa 
cu e paz total 


(EFE) - Oficina di Hal- 
to Comisionado pa Paz 
(OACP) a reuni cu e co- 
mandantenan di Autode- 
fensa Unida di Colombia 
(AUC) antiguo pa avansa 
den caminda di paz total, 
pa loke nan a acorda me- 
sanan tecnico cu ta parti 
di “diagnostico comun” di 
estado di desmobilisacion 
paramilitar. 


Den encuentro aki a participa 
“e mayoria” di e firmantenan 
di e carta publico cu a ser 
manda na presidente Colom- 
biano Gustavo Petro dia 29 di 
maart ultimo, den cual nan a 
afirma nan boluntad di aporta 


pa paz total balorando “posi- 
tivamente” e yamada di e 
mandatario na un encuentro 
cu e disidentenan maximo di 
e structura paramilitar des- 
mobilisa. 


AUC a stop nan operacion na 
2006 despues di un proceso 
di negociacion cu Gobierno 
di e presidente Colombiano 
na e momento ey, Alvaro 
Uribe. 


For di comienso di Gobier- 
no di Petro, a efectua varios 
combersacion individual cu 
ex-comandantenan di AUC 
cu a permiti conoce “nan ex- 
periencia y algun conclusion 
cu nan proceso di transicion 
pa bida civil a laga atras,” se- 
gun OACP a bisa den un co- 
municado. 
E dialogonan aki ta permiti, 
na su bes, pone di manifiesto 
e “foutnan” di e proceso di 
paz cu a permiti nan desmo- 
bilisacion y cu “segun algun 
opinionnan, a motiva algun 
structura pa arma un biaha 
mas, asina como e surgimen- 
to y expansion di gruponan 
nobo den teritorio nacional,” 


e informacion a agrega. 
Entre e topiconan cu a trata, 
tabatin di insiguridad huridi- 
co cu nan ta percibi, estado di 
entrega di bienes y reparacion 
di e victimanan, e morto vio- 
lento di mas di 4.000 ex-inte- 
grante di AUC, nan reincor- 
poracion y siguridad fisico. 
Como parti di e acuerdo, e 
ex-paramilitarnan a acepta pa 
cumpli cu Ley di Husticia y 
Paz cu tabata contempla cas- 
tigonan maximo di 8 aña den 
prizon na cambio di colabo- 
racion pa aclaria crimennan, 
pero algun di e lidernan a 
perde e beneficionan ey. 


CIDH ta reclama Bukele pa pone fin na estado di excepcion 
na El Salvador 


(La Nacion) - Comision 
Interamericano di Dere- 
chonan Humano (CIDH) 
a pidi El Salvador diaran- 
son ultimo pa reestablece 
e derechonan y garanti- 
anan 
constitucional 
cu 
tin un aña suspendi pa e 
renobacion 
consecutivo 
di e regimen di excepcion, 
cual a wordo extendi ayera 
pa di 13 biaha. 


Estado di excepcion a wordo 
declara inicialmente dia 27 
di maart di 2022 y a wordo 
extendi luna pa luna pa mas 
di un aña, como strategia di 
gobierno di presidente Nayib 
Bukele pa aplica un politica di 
man duro contra insiguridad. 
CIDH a pidi na Estado Sal- 


vadoreño pa respeta e dere- 
chonan humano den adop- 
cion di medidanan pa pre- 
veni y combati criminalidad, 
y a adverti cu e Convencion 
Americano ta autorisa e sus- 
pension di cierto derechonan 
y libertad di forma excep- 
cional “den medida y tempo 
strictamente limita den exi- 
gencianan di e situacion.” 
Aunke 
articulo 
27.1 
di 
CADH ta permiti pa Esta- 
donan por rekeri na e medida 
aki “den caso di guera, peliger 
publico of di otro emergencia 
cu por menasa e independen- 
cia of siguridad di Estado,” 
e gobernantenan no ta gosa 
di poder absoluto pa establ- 
ece medidanan restrictivo, 
manera ta e caso di Bukele, 


cu ta mantene un apoyo may- 
oritario na Asamblea y tin e 
poder hudicial na su fabor. 
El Salvador ta mantene sus- 


pendi e derecho di e person- 
anan cu ta keda deteni pa nan 
wordo informa di nan dere- 
chonan y e motibonan di nan 


detencion di manera inme- 
diato y comprendibel, asina 
como e derecho pa no wordo 
obliga di declara y di conta 
cu un asistencia di un abo- 
gado defensor den diligencia 
di administracion di husticia 
y procesonan hudicial, segun 
CIDH. 
E situacion di e pais centro 
Americano a wordo cuestiona 
y critica pa organisacionnan 
di derechonan humano cu ta 
señala abusonan. 
Segun cifranan oficial, mas 
di 67.000 presunto gang of 
colaborado a wordo captura 
den tempo aki, di e cual mas 
di 90% tin detencion pro- 
visional decreta pa un hues, 
e mayoria pa delito di gru- 
ponan ilicito. 


Guatemala a bisa ayo na dos migrante cu a fayece den candela 
na Ciudad Juarez 


(EFE) - Diaranson ultimo, 
miles di persona na sur di 
Guatemala a bisa ayo na 
dos migrante cu a fayece 
dia 27 di maart ultimo 
den un candela na Ciu- 
dad Juarez. Nan tabata 
bao custodia di estado di 
Mexico ora nan tabata 
purba di yega Merca pa 
apoya 
economicamente 
nan famianan. 
E entiero di e dos migran- 
te di nomber Francisco 
Gaspar Rojché y Miguel 
Rojché a tuma luga na 
Chicacao, cual ta un mu- 
nicipio di departamento 
di Suchitepéquez, ubica 
na 150 kilometer di Ciu- 
dad di Guatemala. 
Ambos a muri hunto cu otro 
17 compatriota dia 27 di 


maart ultimo den un candela 
mientras nan tabata deteni 
den un stacion migratorio 
na Ciudad Juarez, na nort di 
Mexico, na unda 40 persona a 
perde nan bida. 
E repatriacion di 17 di 19 


Guatemalteco fayecido den 
tragedia aki a tuma luga dia- 
mars den oranan di anochi. 
Otro dos curpa a yega na e 
pais centro Americano den 
proximo dianan, mientras 
9 sobreviviente a keda hos- 


pitalisa y nan ta recuperando 
positivamente. 
Di acuerdo cu autoridadnan 
Mexicano, e candela den un 
stacion migratorio di Ciudad 
Juarez a cuminsa debi cu al- 
gun migrantenan a cende na 


candela corchonnan como 
medida di protesta. 
Den e tragedia a resulta her- 
ido of fayecido, cu a base di 
datonan di e mesun fuente 
Mexicano cu no a duna mas 
detayenan, tabata un Co- 
lombiano, un Ecuatoriano, 
12 Salvadoreño, 28 Guate- 
malteco, 13 Hondureño y 13 
Venezolano. 
Gaspar Rojché a sali dia 19 di 
maart ultimo for di Chicacao 
cu e intencion di yega Mer- 
ca, den compania di su omo, 
Miguel Rojché. E obhetivo 
di ambos tabata pa busca un 
miho condicion di bida na 
Merca, pero ora nan a wordo 
deteni na Mexico, nan a muri 
den candela y nan curpanan a 
wordo repatria diamars den 
oranan di anochi. 

Venezuela: 
85% di victima stranhero di trata na Peru ta Venezolano, segun ONG 


(ElNacional) - E 85% di 
stranheronan cu ta vic- 
tima di trata di persona 
na Peru ta Venezolano, 
mientras cu den e ultimo 
8 añanan a produci un au- 
mento di 500% den e cifra 
di stranheronan cu a su- 
fri e delito aki di manera 
directo. Esaki segun e ci- 
franan recogi diaranson 
ultimo pa e ONG CHS Al- 
ternativo. 


“Mientras cu na 2014 a regis- 
tra solamente 48 victima stra- 
nhero di trata di persona, na 
2022 e cifra a yega 271 caso,” 
e ONG a denuncia den un 
comunicado. 


E 18.9% di e 1.430 victi- 


manan registra na 2022 pa e 
Fiscalia pa e delito di trata di 
persona, es decir 271 persona, 
ta stranhero. 


E cifranan aki ta demostra e 
aumento di 500% di victima 
migrante pa e delito aki den e 
ultimo 8 añanan, CHS Alter- 
nativo a destaca. 


E poblacion Venezolano a 
pasa di no wordo afecta pa e 
problematica aki na 2014 pa 
representa e 85% di e victi- 
manan stranhero den 2022, 
segun datonan di e Ministe- 
rio Publico. 


Pa pais, y segun e ultimo ci- 
franan oficial, 6.27% di e 
victimanan tabata di naciona- 


lidad Colombiano, 4.43% di 
origen Ecuatoriano y 2.21% 
tabata di nacionalidad Boli- 
viano. 


Ademas, CHS a subraya cu 
den e caso di 20.9% di victi- 
manan no ta conoci nan na- 
cionalidad y ta presumi cu 


nan ta stranhero. 


“E situacion precario eco- 
nomico, e falta di conoce- 
mento di e leynan di e pais 
cu ta ricibi nan, e ausencia di 
rednan di apoyo, e criminali- 
sacion pa personanan stran- 
hero y hopi biaha su condi- 


cion di migrante iregular ta 
converti nan den victimanan 
perfecto pa e rednan di explo- 
tacion,” e director ehecutivo 
di CHS Alternativo, Ricardo 
Valdes, a splica. 


El a agrega cu e Venezolano- 
nan ta core mas riesgo di sufri 
e consecuencianan di e trata 
y explotacion sexual door di 
stereotiponan manera ‘hiper- 
sexualisacion.’ 


Pa enfrenta e problema, Val- 
des a solicita e Estado pa ga- 
rantisa e derechonan di tur 
persona na Peru y a defende 
e importancia di e campa- 
ñanan di conscientisacion pa 
combati e stereotiponan cu ta 
rondona e trata di persona. 


Mayornan Cubano ta pidi visa humanitario pa trata nan yiu cu 
enfermedad desconoci 


(CiberCuba) - Mayornan 
Cubano a recuri na red- 
nan social pa implora pa 
un visa humanitario cu lo 
permiti nan trata e enfer- 
medad cu nan yiu ta sufri, 
cual ta desconoci ainda. 


Emmanuel di casi cuater aña 
di edad a pasa e mayoria di 
su bida cortico den diferente 
hospital pa purba determina 
e enfermedad cu e ta sufri 
mientras su salud ta sigui de- 
teriora cu sufrimento cu ta 
empora su estado, segun su 
tata a expone ariba Facebook. 
“Mi ta acerca e medio aki pa 


pidi pa yuda mi salba mi yiu 
su bida. Mi mester destaca 
cu nos, e mayornan, ta aki na 
Merca y cu e tin un reclama- 
cion poni desde augustus di 


2021 y tambe e tin luga den e 
programa parole humanitario 
un luna pasa caba,” e homber 
a bisa ariba e red social. 
Segun el a splica, actualmente 


e mucha tin hopi perdida di 
sanger a traves di su orina 
locual ta provoca cu su he- 
moglobina ta baha y e no ta 
retene hero den su sanger 
tampoco. 


“A pesar di e tempo cu a pasa 
y tur su sufrimento, ainda 
nos no tin un diagnostica pre- 
cies y si esey no ta suficiente 
aworaki, e ta presentando y 
enfermedad di riñon nobo, di 
cual nos no sa e causa. E taba- 
ta ingresa durante un luna e 
ultimo biaha y anteriormente 
e tabata un aña y varios luna, 
es decir casi full su bida den 


un hospital someti na dife- 
rente prueba,” e homber a 
bisa. 


Den su pedido di ayudo, e 
tata a splica cu apenas tres aña 
e mucha no por sinta su so, ni 
cana, ni gatia y desde cu el a 
nace, el a presenta problem- 
anan di stoma cu a haci cu no 
por digeri alimento. 


Den su condicion e menor a 
yega na tal punto cu apenas 
cu dos aña di edad e tabata 
pisa apenas 9 liber. 


Venezuela: 
Chavismo ta sconde informacion relaciona cu militarnan 
vincula na corupcion 


(ElNacional) - Chavismo 
ta 
sconde 
informacion 
relaciona cu e militar- 
nan deteni pa hechonan 
di corupcion vincula na e 
industria petrolero y otro 
empresanan di e Estado 
Venezolano, pa cual mo- 
tibo tin te cu e fecha di 
awe 58 persona deteni, se- 
gun e ultimo actualisacion 
ofreci pa e fiscal general, 
Tarek William Saab. 


Asina Control Ciudadano a 
denuncia den un comunica- 
do cu ta bisa cu entre e per- 
sonanan deteni, tin e oficial- 
nan Antonio Perez Suarez, 
ex vice presidente di Com- 
ercio y Suministro di Cali- 
dad di Petroleo di Venezuela; 
Samuel Testamarck, gerente 


general di PDV Marina y Jose 
Agustin Ramos Chirino, ex 
gerente general di e Direcci- 
on di Seguridad Integral di IV 
Ejes, na e Faja del Orinoco. 


E organisacion a señala cu e 
cifra por ta mas grandi. El a 
recorda tambe cu Vladimir 
Padrino Lopez, Minister di 
Defensa, a pesar cu el a referi 
na e uniformadonan cu ta en- 
volvi den actonan ilicito, no a 
indica e identidad di e mili- 
tarnan ni cuanto ta deteni. 


“E titular no a señala un cifra 
y tin silencio total ariba e de- 
tencionnan militar. Den e co- 
municado, Padrino Lopez, a 
referi na militarnan cu tabata 
cumpli cu mision di servicio 
na PDVSA, pero a sali infor- 


macion, no oficial, cu mili- 
tarnan vincula na e trama di 
corupcion di e Corporacion 
Venezolano di Guayana por 
ta deteni,” e ONG a bisa. 


“Tin tiki detaye cla di e in- 
vestigacion y lista di de- 
tenidonan, no tin nada mas 
cu e confirmacion di algun 
nomber di e detenidonan y 
comentarionan general reali- 
sa pa Tarek William Saab na 
e ruedanan di prensa tocante 
e casonan aki,” el a manifesta. 


Control Ciudadano a sugeri 
e fiscal general di e pais pa 
comunica a traves di un nota 
di prensa e cantidad di mili- 
tarnan deteni, cu informa- 
cion completo di nan iden- 
tidad, rango y componente 


na cual nan ta pertenece y 
nan situacion di actividad of 
reserva activo den cual nan 
ta. Ademas di e cifra total di 
civilnan deteni cu informa- 
cion completo di identidad, 


e delitonan cu nan ta wordo 
acusa di dje, te na cuanto e 
perdida total di e dañonan na 
e patrimonio publico ta yega 
y e luga di detencion di e pre- 
sunto involucradonan. 

A haya actor Drake Bell 
despues di a declara su 
persona disparce 


(AP) - A haya Jared 
“Drake” Bell, actor miho 
conoci pa su rol como 
Drake den e programa 
“Drake & Josh”, oranan 
despues cu autoridadnan 
na Florida tabata buscan- 
do su persona cu tabata 
supuestamente “perdi y 
den peliger.” 


Bell tabata den contacto cu 
cuerpo policial y no tabata 
den peliger, Daytona Beach 
Police Department su vocero 
Carrie McCallister a bisa den 
un e-mail sin cu a provee mas 
detaye. “Actualmente nos por 
confirma cu e oficialnan di 
autoridad ta den contact cu 
cune y Mr. Bell ta safe,” Mc- 
Callister a bisa. 


McCallister a referi na peti- 
cionnan pa mas detaye cu 
a haci na Orange County 
sheriff’s Office situa na Or- 
lando, cual no a responde na 
un mensahe cu a manda via 
email. 


Oranan anterior, e depar- 
tamento policial na Florida 
a publica un anuncio unda 
a declara Bell “perdi y den 
peliger” y a pidi publico ayu- 
do den localisa su persona. 
Prome cu a haya e actor riba 
diahuebs atardi, a reporta cu a 
mira Bell ultimo riba diaran- 
son anochi rond di Daytona 
Beach High School. 


Representantenan di e actor 
di 36 aña no a duna comen- 
tario na The Associated Press. 


Prins Harry lo atende coronacion di su 
tata sin Meghan Markle 


(AP) - Prins Harry lo 
atende e coronacion di 
su tata, segun loke Buck- 
ingham Palace a informa 
diaranson, cabando cu lu- 
nanan di speculacion to- 
cante e presencia di e prins 
y si e lo ta un invitado bon 
bini despues di e acusa- 
cionnan y declaracionnan 
tocante e famia Real cu a 
prins a haci ultimamente. 


Su casa Meghan, Dukesa 
di Sussex, lo permanece na 
e pareha su cas den South- 


ern California cu su dos yi- 
unan, Prins Archie y Prins- 
es Lilibet, e palacio a sigui 
informa. 
Un 
declaracion 
practicamente 
identico 
di 
e representantenan di Sus- 
sex a confirma e noticia. 


E fecha di e coronacion, cual 
ta dia 6 di mei na Westmin- 
ster Abbey ta coincidi cu nan 
yiu homber su cumpleaños. 
Mientras e anuncio mester 
silencia e debate di si e ta bay 
of no, den media Britanico, e 
no lo caba cu e drama cu tin 


tocante e relacion entre Har- 
ry y Meghan y e Rey Charles. 
Ora cu e prins a atende e en- 
tiero di su welo y wela Prins 
Philip y Reina Elizabeth II, 
e comentarionan a trata tur 
tipo di tema, for di si Harry 
lo bisti uniform di militar 
te na exactamente unda el 
a sinta. Y tambe semper ta- 
batin e pregunta si e lo re- 
uni cara a cara cu su ruman 
homber Prins William. Ta 
premira cu durante e coro- 
nacion, e atencion y enfoke 
lo ta den e mesun temanan. 


Mo’Nique ta demanda CBS y Paramount 
tocante derechonan di ‘Parkers’ 


(AP) - Mo’Nique a de- 
manda PAramount y CBS 
riba diaranson, buscando 
loke e actriz ganadora di 
Oscar y comediante ta 
bisa ta “derechonan no 
paga ainda di su programa 
“The Parkers.” 


E demanda pa incumpli- 
mento di contract entrega na 
Los Angeles Superior Court 
y obteni pa The Associated 
Press ta alega cu e acusa- 
donan artificialmente a re- 
baha e programa su “ganashi 
pa retene miyones cu en re- 
alidad lo mester a pertenece 


na” Mo’Nique su compania 
di produccion. 


“Mientras e serie a comproba 
di ta un gran exito financiero 
pa su productornan y distri- 
buidornan, e serie su talento 
no a ser permiti comparti e 
frutonan di e exito aki,” e de- 
manda ta acusa. 


E demanda a keda otorga pa 
Hicks Media, e compania di 
produccion cu Mo’Nique 
y su pareha Sidney Hicks ta 
maneha. Esaki ta nombra 
como acusadonan CBS Stu- 
dios, Paramount Pictures y 


e programa su compania di 
produccion Big Ticket PRo- 
ductions. Nan ta pidi pa de- 
termina e dañonan monetar- 
io den e huicio. 


E demanda tambe ta bisa cu 
e serie su creadornan y es- 
critornan no a ser paga debi- 
damente, y cu Mo’Nique a 
haya sa cu e kibra e contract 
recientemente ora cu e em- 
pleadonan aki a entrega un 
demanda similar. “Mi djis 
kier e compensacion stipula 
den e contract cu mi a gana,” 
Mo’Nique a bisa den un de- 
claracion. 

WeConnect Tayer informacion pa eleccion di estudio 
pa studiantenan di examen final 


E Tayer “Informacion pa 
eleccion di estudio” a wor- 
do duna dia 4 y 5 di april 
ultimo na un grupo di 
studiante di examen final 
na Colegio Arubano. Mas 
cu 300 alumno di HAVO 5 
y VWO 6 a participa na e 
tayer aki den nan orario di 
scol. 


Studiantenan di Colegio a 
para dilanti klas y comparti 
nan experiencia ora di na es- 
tudio na Hulanda. Esaki ta un 
iniciativa di e fundacion edu- 
cativo WeConnect cu asina ta 
duna sosten na informacion 
pa eleccion di estudio. “Tur 
aña den e periodo aki nos ta 
duna e serie di informacion 
aki, riba peticion di e scol- 
nan”. Asina coordinador Ra- 


chel Hughes di WeConnect 
ta informa nos. 


Informacion 
Un gran parti di e studian- 
tenan aki lo ta saliendo pa 
exterior den un par di luna; 
e eleccion pa Hulanda ta uno 
obvio. Algun di nan sa caba 
kico nan ta bay studia y na cua 
ciudad, otronan ta duda. “Ta 
dificil pa haci un eleccion na 
distancia y no ta tur hende tin 
e luho di bishita scol y uni- 
versidad nan prome cu bay 
studia. P’esey nos ta contento 
cu e demanda aki di e scol- 
nan.” Manager Tanja Fraai di 
WeConnec ta bisa. 


Ex-alumnonan dilanti klas 
WeConnec ta traha a base 
di e sistema persona na per- 


sona p’esey e informadornan 
ta ex-alumno nan cu a bay 
Hulanda pa studia. E Aru- 
biano Amedee Wever a studia 
ciencia di tera na Universi- 
dad Liber di Amsterdam. E ta 
duna e informacion cu plac- 
er: “Nos ta experencia cu nos 
por duna un contribucion 
positivo na e proximo gen- 
eracion di studiante, pa asina 
tur aña nan ta miho prepara 
pa e bida na Hulanda.” 


Tip 
Nanine Ponson a kies pa e es- 
tudio di Biologia y investiga- 
cion di Laboratorio Medico 
na Universidad di Leiden, 
sigui pa un doctorado na 
Universidad liber di Amster- 
dam. Su tip pa e studiante 
nan ta: “Cuida bo mes, mas 
ora ta trata di bo salud men- 
tal. Tambe, diberti!” E di tres 
informador ta Joseph Loaiza, 
el a studia ley di Impuesto 
na Universidad di Leiden. 
Joseph ta contento cu awor 
presupuesta tambe ta parti di 
e informacion cu “WeCon- 
nect” ta duna: “Bo mester ta 
prepara pa gastonan inespera 
y bo mester tin gara riba bo 


finanzas. Bo mester siña hasi 
cosnan pa diberti sin sinti bo 
limita. Bida ta un proceso di 
aventura.” 


Necesidad 
Na Colegio tin necesidad di 
e informacion di WeConnect. 
Decano Richeilla Wijngaarde 
ta bisa: “Loke den mi opinion 
ta importante y dibertido, ta 
cu e informacion ta wordo 
duna door di profesional nan 
hoben. Nan ta jong, y nan a 
experimenta e bida di studi- 
ante of nan ta involucra cu 
studiante nan cu ta studiando 
ainda.” E ta contento tambe 
cu a añadi e informacion to- 
cante presupuesta. “Salimen- 
to y cumpramento ta impor- 
tante pa hopi studiante, pero 
nan mester sa tambe con pa 


maneha nan placa. E aña aki 
nos a ricibi hopi pregunta di 
presupuesta di nos studiante 
nan, p’esey nos a dicidi di 
duna mas atencion na esaki.” 


Salud Mental 
Tambe informacion riba salud 
mental a wordo duna door di 
WeConnect pa prome biaha 
e aña aki. Hopi necesario, se- 
gun decano Wijngaarde: “Ta 
importante pa alumnonan 
compronde cu bida ta consis- 
ti di cay y lanta bek y cu no ta 
tur ora cos ta bay manera nos 
a planea. Bo estudio por de- 
cepciona bo, pa prome biaha 
bo ta biba riba bo mes. Kico 
bo ta haci ora cosnan no bay 
manera bo kier? Bo ta cambia 
e situacion y bo ta sigui!” 

E organisacion di salud 
publico na Aruba ta basa 
pa un parti riba partici- 
pacion 
financiero 
“ob- 
ligatorio” di tur hende ( 
pueblo ) y di otro parti 
e ta basa riba “libertad” 
di dunado nan di cuido ( 
“zorgverleners” ) pa duna 
cuido y cobra pa nan tra- 
bao. Meymey di e pueblo 
y e dunadonan di cuido , 
Gobierno ( politiconan) a 
instala/pone e institucion 
AZV pa “run the show”. 


Awor , ora Hulanda pa medio 
di su instancianan di control 
reconocí pa Gobierno di Aru- 
ba ( politiconan ) , constata cu 
e gastonan di salubridad pu- 
blico ta demasiado halto pa 
pueblo di Aruba carga , nada 


no ta worde haci - ni pa Go- 
bierno ni pa AZV - pa bin cu 
mas control y/o normanan 
den cuido di salubridad pu- 
blico na Aruba. 


A base di e informacion cu 
ta salí den prensa local , por 
pensa cu tin cierto aspectonan 
di cuido cu ta pisa hopi riba e 
potmoni/cartera di pueblo. 
Por pensa riba aspectonan 
manera 
“remedi/botica” 
, 
manera “ testnan/laboratorio” 
, manera “specialista/trata- 
mento” , manera “hospital/ 
cuido interno” , “ etc etc “. 


Pa AZV por haya un bista mas 
exacto ( a base di cifra real ) , 
e pregunta ta presenta di con 
AZV te AINDA no a intro- 
duci e sistema moderno pa 


por “follow”- pa medio elec- 
tronico - con tur peticion pa 
cuido ( verwijsbrief y otronan 
) ta move entre e “zorgver- 
lener” nan ? 


Como prueba mester por 
cuminsa introduci tal sistema 
sin mucho problema pa por 
lo menos “remedi/botica” y 
pa “testnan/laboratorio”. 
Den e mesun prueba aki por 
pidi o exigi di dunado nan di 
cuido tambe , pa nan manda 
info di loke nan lo cobra AZV 
despues di cumpli cu e peti- 
cion nan ( un bes pa siman ?). 
Asina AZV ta haya un bista - 
pa siman y controlabel - kico 
ta e gastonan y cua ta e cuido 
cu ta mas pidi ( = cua enfer- 
medad/producto ). 


Ta asina dificil pa AZV haci 
PRUEBA cu “botica” y “lab- 
oratorio” pa mira si por logra 
mehora servicio y adminis- 
tracion di AZV y tin miho 
bista y control riba enferme- 
dad/producto nan y cuanto 
nan ta costa ? 
Si e prueba ( cu botica y labo- 
ratorio ) ta exitoso , AZV por 
aplica e sistema electronico 


aki tambe pa “follow” tur otro 
peticion ( por ehemplo “ver- 
wijsbrief” ) entre e dunado 
nan di cuido y asina mehora 
servicio y control riba e gas- 
tonan di AZV cu finalmente 
ta resulta di tin cu worde paga 
for di potmoni/cartera di cada 
participante na AZV. 


Djis pa pensa ariba sin miedo! 


Tur e discusion y e falta 
di decision den e caso di 
“idioma di instruccion” 
mester culmina den algo 
special pa Aruba. 


E special di Aruba mes ta cu : 
- Aruba te ainda ta un partici- 
pante den Reino Hulandes ( 
algo Europeo ) caminda cu e 
fundeshi ( Ley y Reglamento 
nan ) ta basa riba e idioma 
“Hulandes” di moda cu habi- 
tantenan di Aruba mester tin 
e habilidad pa por compro- 
nde “Hulandes”; 
- Aruba ta situa den conti- 
nente Americano cu laso y 


contacto fuerte ( comercial 
y familiar ) diario cu e idi- 
omanan “Ingles y Spaño” di 
moda cu habitantenan di 
Aruba mester sa algo basico 
den e idiomanan ey pa por 
funciona cu comunidad in- 
ternacional ( turista/depor- 
tista/etc ) ; 
- Aruba su historia a haci cu 
maske tin hopi ( otro cu Hu- 
landes ) nacionalidad biba 
den su teritorio , Aruba a sa di 
desaroya y mantene su propio 
idioma “Papiamento” como 
idioma principal di contacto. 


Tur e aspectonan ya men- 


ciona no ta haci cu cambio 
general di un día pa otro , di 
e idioma di instruccion “Hu- 
landes” pa un otro idioma , ta 
posibel ni deseabel. 
Cambio por bin leu den futu- 
ro eventual ora bin cambio na 
Aruba den situacion político/ 
comercial/o otro. 


Pero e pregunta ta keda si - 
den enseñansa - mester cam- 
bia e idioma di instruccion 
“Hulandes” pa un o mas di 
e idiomanan “Papiamento”, 
“Ingles” o “Spaño” ? 
Mester bolter e structura - 
den enseñansa - completo y 


di golpi pa otro idioma ? 
No ,no y no , no ta necesario 
ni recomendabel den e situa- 
cion actual di Aruba. 


E miho cos pa Aruba awor 
aki ta : 
- mantene e actual idioma 
di instruccion “Hulandes” 
pa motibo cu nos tur mester 
por lesa y compronde Ley y 
Reglamento nan di Aruba cu 
ta na “Hulandes”; 
- habri e posibilidad ( no ob- 
ligacion ) pa algun ( o tur ? 
) scol usa “Papiamento” te 
cierto grado/edad como idio- 
ma di instruccion pa mantene 


y mehora e conocemento di 
“Papiamento”; 
- cuminsa tempran ( edad/ 
grado ?) cu siñamento di 
“Ingles y Spaño” papia ( con- 
versacion diario no literatura 
) y den gradonan mas halto 
siña e idiomanan ey skirbi di 
forma simpel ; 
- den edad/grado ( cua ?) cu ta 
prepara pa bay studia den ex- 
terior , hisa e nivel di maestro 
y alumno den e idioma mas 
necesario ( “Hulandes”? ). 


Un otro alternativa lo por ta 
- depende di e gastonan - bin 
cu scolnan o subsidia scolnan 
ful basa riba “Hulandes” o 
riba “Ingles” o riba “Spaño” 
, cu material y maestro (?) 
original di e paisnan y laga 
e interes/responsabilidad di 
mayornan y jiunan determina 
cua scol nan ta desea di bay. 


Gobierno a yega di pidi un in- 
stancia - independiente - haci 
encuesta general bao may- 
ornan cu jiu pa logra midi e 
interes ( no for di enseñansa 
pero for di mayornan ! ) pa 
tipo di scol ? Un encuesta 
asina no ta yuda forma opin- 
ion y tuma decision ? 


Pa pensa ariba sin miedo! 


Skirbi pa Robert Arends 
AZV kier o no kier controla? 


Skirbi pa Robert Arends 
Idioma di instruccion 

Accidente den Dadelstraat 
net yegando rotonde 
Tarabana 


Diahuebs merdia polis a 
presenta na Dadelstraat 
net prome cu rotonde 
Tarabana. 
Aki tabata tin un accidente 


entre un bicicleta cu motor 
di bateria y un auto. Ambu- 
lance a presenta, pero ningun 
persona tabata herida. 


Dos ruman a bringa den un hotel na 
Oranjestad 


Diahuebs madruga polis a 
presenta na un hotel den 
Oranjestad. 


Aki dos ruman lo a bringa cu 
otro y a tira glas corta otro. 
Polis a atende cu nan, pero 


niun di dos kier a entrega 
keho. 


Pida mondi atrobe na 
candela den Tanki Leendert 


Diaranson merdia brandweer 
a presenta panort di Retraco 
na Tanki Leendert. 


Aki tabatin un pida mondi na 
candela. Brandweer a com- 
bati e candela. 


Polis a detene taxista cu lo kier a dal 4 
hende cu auto na Riu 


Diahuebs atardi polis a 
haya informe cu un taxis- 
ta lo kier a pasa auto riba 


4 turista na Palm Beach. 


Polis a topa cu e taxista banda 


di Tanki Flip y par’e y a de- 
tene. 


Team di Aresto a para un auto y a detene 
hende 


Diahuebs atardi Team di Aresto den ac- 
cion den area di Solito banda di RCA. 
Aki nan a para un auto y a detene un per- 
sona. 


ciencia & tecnologia 

Musk ta bisa cu tin “Twitter” ta doloroso pero tabata necesario 


(AP) – Biyonario Elon 
Musk a conta BBC cu 
maneha Twitter te awo 
ta “doloroso” pero cu e 
compania actualmente ta 
yegando na un punto sta- 
bil despues cu el a adkiri 
esaki fin di ana pasa. 


Den un entrevista diamars 
riba Twitter Spaces, Musk a 
trata e tema di su rol como 
dono di e plataforma online, 
incluyendo e retironan, mal 
informacion y su ciclo di 
trabao. “E ta divertido. E ta 
manera un rollercoaster,” el 
ac onta un noticierio di Reino 
Uni na Twitter su base na San 
Francisco. 
E ta un chens poco comun 
pa un noticiero comun por 


entrevista Musk, ken tambe 
ta dono di Tesla y SpaceX. 
Despues di a adkiri Twitter 
pa 44 biyon dollar ana pasa, 
Musk su cambionan ta inclui 
elimina e compania su depar- 


tamento di comunicacion. 
Reporteronan cu manda un 
email na e compania pidi- 
endo comentario awo ta haya 
un respuesta automatisa cu 
un emoji. 


E entrevista tabata tenso 
den algun momentonan, cu 
Musk desafiando e report- 
ero pa sostene asertacionnan 
tocante e nivelnan di mensa- 
henan di odio riba e platafor- 
ma. Den otro momentonan, 
Musk tabata hari na su propio 
chistenan, mencionando cu 
mas di un biaha e no tabata e 
CEO sino su cacho Floki. 
Tambe el a revela cu algun bi- 
aha e tabata drumi riba su sofa 
na e oficina den San Francis- 
co di Twitter. Promotornan 


cu a critica e plataforma den 
comienso di Musk su adkisi- 
cion di Twitter a bolbe back, 
e biyonario a bisa, sin provee 
mas detaye. 


Despues di a adkiri e plata- 
forma, Musk a ehecuta vari- 
os retiro en masse di trabao 
como parti di esfuersonan pa 
corta gastonan. El a bisa cu 
Twitter su forsa laboral a ser 
corta cu mas o menos 1,500 
empleado di mas o menos 
8,000 
anteriormente, 
de- 
scribiendo cu esaki ta algo cu 
mester a haci. “E no ta nada 
bon,” Musk a splica. “E com- 
pania tabata di bay bancarota 
si nos no lo a corta e costonan 
inmediatamente. Esaki no ta 
un situacion di consideracion 


of no consideracion. E ta un 
situacion unda cu si e barco 
hundi, eora niun hende tin 
trabao.” 
Ora cu a puntra su persona si 
e ta repenti di a adkiri Twitter, 
el a bisa cu esaki ta “algo cu ta 
necesario pa haci”, agregando 
cu “e nivel di dolor cu Twit- 
ter ta sumamente halto. Esaki 
no tabata un tipo di fiesta,” 
Musk a comenta. 


Polis Hulandes ta aresta 17 persona mientras Operation Cookie Monster 
ta derumba mercado global di hacker 


(NLTimes) - Polis na Hu- 
landa a aresta 17 persona 
como parti di Operation 
Cookie Monster, un inves- 
tigacion internacional di 
Europol, Cuerpo Policial 
Hulandes, FBI na Merca, 
Reino Uni su National 
Crime Agency y investiga- 
dornan den 14 otro pais. 


E investigadornan a enfoca 
riba derumba e mercado 
Genesis, cual ta un mercado 
pa credencialnan horta y bo 
tusa pa obtene data y usa esa- 
ki den actividadnan criminal. 
E data ta pertenece na miyo- 
nes di persona y a ser trafica 
via e sitio web, cual ta inclui 
mas o menos 50,000 persona 
cu ta biba na Hulanda. 


A aresta un total di 119 perso- 
na rond mundo, incluyendo 


e 17 sospechoso na Hulanda. 
Investigadornan a busca den 
208 propiedad na mesun 
momento, incluyendo 23 lo- 
calidad Hulandes. Mas aresto 
na Hulanda ta hopi probabel 
di tuma luga mirando cu te 
ainda ta pasando door di in- 
formacion colecta durante 
e investigacion pa identifica 
personanan cu ta haci uso di 
e mercado aki pa estafa hen- 
de, hasta si nan no a ehecuta e 
crimen aki. Polis a adverti cu 
Genesis Market ta mantene 
data di su mesun usuarionan, 
aunke e ta priminti cu e no ta 
haci esaki. 


“Genesis Market tabata con- 
sidera un di e facilitadornan 
criminal mas grandi cu mas 
di 1.5 miyon bot na benta cu 
mas di 2 miyon identidad na 
e momento cu a derumba es- 


aki,” Europol a informa den 
su declaracion. “Cu mas di 
1.5 miyon bots na benta riba 
Genesis Market, tin un chens 
grandi cu e credencialnan di 
nos residentenan ya caba ta- 
bata na benta riba e mercado 
criminal aki.” 
E personanan cu a haci uso 
di Genesis Market pa cum- 
pra un bot cu a infecta un 
victima su dispositivo, sea via 
programacion of tactica pa 
podera di e victima su cuenta, 
por usa e bot aki pa colecta 
informacion cu e doño di e 
dispositivo tin warda den es- 
aki. E informacion ta colecta 
live, y e persona cu cumpra 
e bot aki ta keda notifica di e 
cambionan di password ora 
cu esaki pasa. E botnan por 
costa entre 0.70 dollar te na 
centenares di dollar pa bot- 
nan cu acceso na informa- 


cion financiero y cuentanan 
di banco online. 


Hopi di e 50,000 persona na 
Hulanda cu tabata victima 
di e skema aki a perde placa. 
“Tin casonan unda perfil- 
nan di rednan social a keda 
horta of a pidi paketenan 
riba tiendanan online usan- 
do otro persona cu cuenta. 
Sinembargo tambe nos tin 
victimanan cu tin portfolio 
di inversion of cuentanan di 
banco cu a keda completa- 
mente bashi. En general, bo 
ta perde control di henter bo 
bida online,” Ruben van Well 


di Rotterdam Politie su ekipo 
di crimen cibernetico. 


Oficialmente, FBI ta esun 
cu a derumba Genesis Mar- 
ket, na cual por a tin acceso 
via internet publico. Europol 
a recomenda haci uso di un 
programa antivirus pa haya 
y kita cualkier ‘malware’ y pa 
cambia password solamente 
despues cu a kita esaki. 


Polis di Hulanda a crea un 
sitio web unda cualkier per- 
sona rond di mundo por re- 
visa si nan email ta inclui den 
cualkier pakete di data cu a 
hack. E sitio web ta disponi- 
bel tanto den Ingles (https:// 
www.politie.nl/en/informa- 
tion/checkyourhack.html) 
como na Hulandes (https:// 
www.politie.nl/informatie/ 
checkjehack.htm). 


Advertorial 
SETAR ta brinda St. Regis Hotel Aruba e prome solucion di Fiber To 
The Room (FTTR) na Aruba 


SETAR, e compania lider 
den comunicacion na Aru- 
ba, recientemente a cera 
un contracto cu St. Regis 
Hotel Aruba pa instala e 
prome solucion di Fiber 
to the Room (FTTR) na 
Aruba usando e solucion 
di SDLAN di Corning 
Optical Communications. 


E solucion aki ta hopi impor- 
tante pa e industria hotelero 
di Aruba, pasobra e clientenan 
di St. Regis Hotel Aruba por 
gosa di un conexion di inter- 
net rapido y confiabel den tur 


255 camber di e hotel. 
E instalacion di Fiber To The 
Room (FTTR) ta basa riba e 


solucion di SDLAN di Corn- 
ing Optical Communications 
cu ta brinda un red di Fiber 


Optics cu por wordo adapta 
na e necesidad di e cliente y 
cu por crece cu e hotel den 
futuro. E tecnologia aki ta 
reduci e consumo di electri- 
cidad y ta minimalisa e uzo di 
kabel di koper. 
Ademas, e ta haci cu e red 
aki ta uno hopi eficiente, 
conectando cambernan di e 
hotel, espacionnan publico y 
oficinanan di e propiedad. Fi- 
ber To The Room (FTTR) ta 
permiti cu e cliente por haya 
acceso na Internet cu un ve- 
locidad sumamente rapido, 
stream contenido di High 


Definition y conecta varios 
aparato simultaneamente sin 
interupcion. 


SETAR ta sumamente con- 
tento cu e contracto cu St. 
Regis Hotel Aruba, cu ta haci 
posibel e introduccion di e 
tecnologia di Fiber To The 
Room (FTTR) na Aruba. E 
solucion aki hunto cu Corn- 
ing Optical Communications 
ta permiti nos pa entrega un 
red di Fiber di calidad halto y 
cu ta cumpli cu tur e necesi- 
dadnan di St. Regis Aruba. 

Bayern ta deshaci di Mané pa ‘mal 
conducta’ despues di wega 
na Manchester City 


(AP) – Bayern Munich a 
deshaci di Sadio Mané for 
di su team pa e siguiente 
wega y ta bay duna un 
boet na e delantero Sen- 
egales despues di repor- 
tahenan den medionan di 
comunicacion Aleman cu 
el a dal su compañero di 
team, Leroy Sané despues 
di e perdida diamars den 
Champions League con- 
tra Manchester City. 


“Sadio Mané, 31, no ta bay 
ta inclui den e team di FC 
Bayern pa e partido diasabra 
aki contra 1899 Hoffenheim. 
Esaki ta pa motibo di su mal 
conducta despues di e partido 
di Bayern den Champions 


League na Manchester City. 
Tambe ta bay duna Mané un 
boet,” e club a bisa den un 
declaracion breve ayera. Bay- 
ern no a duna mas detaye di 
kico a pasa. 


Un corant tabloide Aleman, 
Bild, tabata e prome pa re- 
porta e incidente, y esaki 
supuestamente a sucede den 
e locker room despues di e 
perdida 3-0 contra City den 
e first leg di nan quart final 
di Champions League. Bild 
a reporta cu Mané a dal Sané 
ambos a train cu e team di 
Bayern ayera, y a mira Mané 
papiando cu coach Thomas 
Tuchel. 
Mané a firma contract cu 


Bayern na juni for di Liver- 
pool, unda el a gana e Premier 
League y Champions League. 
E tin 11 gol den 32 wega pa 
Bayern den tur competencia, 
pero no a anota desde un le- 
sion na su pia na november, 
cu a forsa e delantero Senega- 
les pa ta ausente di Mundial. 
Den e cuatro wega di Tuchel 
desde cu el a reemplasa Julian 
Nagelsmann como coach 
luna pasa, Mané a start un y a 
subi for di benchi den e otro 
tres. 


E siguiente wega di Bayern 
ta contra Hoffenheim den 
Bundesliga diasabra. 


SV Stingers 
softball team 
cu bautismo 
di nan 
uniform nobo 


Diaranson anochi, den un 
esfera ameno na Centro 
di Bario Noord a tuma 
luga bautismo di uniform 
di SV Stingers SBT. 


SV Stingers SBT ta un ekipo 
di softball hoben y ta con- 
sisti di alrededor (20) binti 
hungado cu hopi pasion pa 
e deporte. Pa lunanan largo 
directiva a traha hopi duro pa 
por a lanta e ekipo di softball 
y awe ta un realidad. 


Minister Endy Croes acom- 
paña pa su kerida esposa Sra. 
Dilaila Croes tabata presente 
durante e ceremonia di bau- 
tismo. Memey di hungado 
y dirigentenan di e ekipo y 
famia a efectua bautismo di 
e uniform nobo. Minister 
Endy Croes hiba palabra di 
hopi motivacion compar- 
tiendo e 4D di Deseo, Disci- 
plina, Dedicacion y Determi- 
nacion pa logra den deporte. 


Alabes Mandatarido di De- 
porte a felicita ekipo di SV 
Stingers SBT cu nan statuut 
y bautismo di uniform. Pal- 
abranan di gradicimento na 
tur cu a aporta y haci e bau- 
tismo di uniform nobo un 
realidad y alabes ta desea eki- 
po di SV Stingers SBT hopi 
exito den campeonato 2023. 

Minister Endy Croes a reuni 
cu Dr. Gerrit Croes 


Siman 
pasa, 
Minister 
Endy Croes a reuni cu 
dr. Gerrit Croes y su yiu 
muhe, Nicole Croes cu 
ta finalisando su estudio 
na HAVO. Dr. Croes ta 
ex presidente di partido 
Movimiento Electoral di 
Pueblo (MEP) y candida- 
to riba e lista geel. 


Un doctor hopi conoci y 
popular na Aruba cu ta atende 
y yuda hopi hende den co- 
munidad. Nicole Croes ta 
desea di continua su estudio 
avansa den exterior. Minister 
Endy Croes a duna un splica- 
cion amplio di kico ta e po- 
sibilidadnan na Merca y con 
esaki ta hinca den otro, como 
tambe di e posibilidadnan pa 
sigui cu un estudio avansa na 
Hulanda y con esaki ta hinca 


den otro. 


A dialoga di e areglonan cu 
Gobierno di Aruba tin cu 
institucionnan na Merca y 
Hulanda. Pues, a brinda hopi 
informacion riba posibilidad- 
nan pa studiantenan cu ta de- 
sea di continua cu nan estu- 
dio mas avansa den exterior. 
Banda di esaki, a trata topi- 
conan general cu dr. Croes 
di su experencia den politica. 
Tambe dr. Croes a duna basta 
conseho riba diferente topi- 
conan di interes y topiconan 
di preocupacion pa cu pais 
Aruba den totalidad. 


Concluyendo, 
Minister 
Endy Croes a indica cu e ta- 
bata un bon reunion y alabes 
ta gradici dr. Gerrit Croes pa 
su consehonan. 


Minister Endy Croes (MEP) a reuni cu Dr. 
Suresh Narine di Trent University Canada 


Recientemente, 
Minis- 
ter Endy Croes hunto cu 
Sra. Terry Gumbs a reuni 
cu dr. Suresh Narine di 
Trent University di Cana- 
da. Trent University ta un 
universidad hopi conoci y 
costoso na Canada, cual 
tin un exigencia hopi hal- 
to pa por drenta. Durante 
e reunion a trata diferente 
topico importante. 


Dr. Suresh Narine a bin cu 
un grupo di inversionista cu 
ta dispuesto pa crea cierto 


proyecto di agricultura pa 
Aruba, manera “self sustain- 
able”, “food security”, etc. 
Hunto cu gobierno y asocia- 
cion di hotel, nan tin un pro- 
grama asina via Trent Uni- 
versity Canada na Barbados y 
algun otro isla den cercania. 


Den “low season” tin posi- 
bilidad di trece entre 100 pa 
200 studiante di diferente 
pais rond mundo na Aruba pa 
haci diferente investigacion 
den un programa cu ta acred- 
ita. Ademas di esaki, Trent 


University ta ofreciendo un 
beca unda cu e docentenan di 
otro universidad por haal nan 
PhD. E condicion di e beca 
aki ta cu unabes haal e PhD, 
e docente mester bay traha 
prome durante cinco (5) aña 
na e pais cu ta habita. 


Pues, Gobierno di Aruba ta 
bay sigui explora pa evalua si 
tin interes pa firma un MoU 
cu Trent University. Duran- 
te e lunanan dilanti, lo mira 
kico esaki a produci como re- 
sultado final. 


Parlamentario Arthur Dowers (AVP) 
No Evelyn pero Van Huffelen lo inverti den enseñansa 


Prome Minister Evelyn 
Wever Croes a celebra 
na Den Haag reciente- 
mente despues cu el a fir- 
ma acuerdo cu Hulanda 
pa introduccion oficial 
di e Landenpakket cu lo 
tin consecuencianan fi- 
nanciero serio pa henter 
pueblo di Aruba. 


Parlamentario Arthur Dow- 
ers di fraccion di AVP ta mus- 
tra cu un biaha mas e lider di 
MEP no tin pueblo di Aruba 
na prome luga cu no a pasa 
ningun aña di su goberna- 
cion, cu su gobierno no a dal 
pueblo cu medida. 
“Nos por a mira con conten- 
to Evelyn tabata na Den Haag 
recientemente, caminda en- 
tre otro van Huffelen a infor- 
ma cu lo bay inverti miyones 
den e sector educacional di 
nos pais, algo cu ta un necesi- 
dad, despues c’un biaha mas 
un gobierno di MEP a neg- 


lisha por completo e sector 
educacional pa seis aña. 


Sinembargo esaki no ta algo 
nobo, al contrario durante 
gabinete di Nel Oduber di 
MEP for di 2001 te cu 2009, 
a neglisha e sistema di edu- 
cacion di tal forma, caminda 
blafon y dak di klasnan tabata 
cay riba cabes di studiante- y 
maestronan. 


Bañonan cu no tabata traha, 
portanan di klasnan cu taba- 
ta cubri cu plywood ya cu e 
glasnan a kibra y curanan di 
scol cu a cay den otro pa falta 
di mantencion. 


Pa tal motibo ora cu scucha 
van Huffelen papia cu lo bay 
inverti den enseñansa aki na 
Aruba, lo ta bon pa menciona 
di con esaki ta necesario, ya 
cu gabinete Mike Eman I y II, 
for di 2009 te cu 2017, a in- 
verti den enseñansa, un suma 


impresionante di 55 miyon, 
555.099 mil florin pa percura 
pa nos mucha- y hobennan 
por a haya educacion den un 
luga digno y relahante. 


Mi persona a carga respon- 
sabilidad como Minister di 
Enseñansa for di 2001 te cu 
2009 caminda durante di e 
periodo aki, a inverti un suma 
casi di 26b miyon florin pa 
drecha scolnan cu gobierno 
di MEP a laga bay perdi. 


Un total di 8 scol durante di 
e periodo aki a wordo reno- 
ba pa un suma di 22 miyon 
725.829 mil, scolnan cu prac- 
ticamente tabata cayendo den 
otro mientras cu pa recon- 
struccion di curanan di scol a 
inverti un suma di 2 miyon, 
185 mil florin mientras cu a 
inverti e suma di 1 miyon flo- 
rin pa verf scolnan cu tabata 
den mal estado y cu pa 8 aña 
no a mantene esakinan. 


For di 2013 te cu 2017, gabi- 
nete Mike Eman cu Minister 
Hooyboer como responsabel 
pa enseñansa, a sigui inverti 
den enseñansa caminda 14 
proyecto di FDA, a wordo 
atende pa un suma di 25 mi- 
yon, 812.471 mil florin. 


Fuera di esakinan tambe a in- 
verti fondonan conoci como 
“onderwijsfonds” caminda a 
haya placa for di instancianan 
Hulandes caminda a yuda 13 
scol pa renoba tubo di awa, 
asfalta tereno di scol, a pone 
trailer a renoba diferente scol 
cual a hiba un inversion di 3 
miyon 831.799 mil florin pa 
un total di 29 miyon 644.270 
mil florin. 


Den ultimo seis aña di gober- 
nacion di otro gobierno di 
MEP, tampoco a inverti den 
e sector educacional, al con- 
trario a permiti ex minister 
Rudy Lampe torno na henter 


e sistema, creando problem- 
anan innecesario na luga di 
sigui inverti den progreso 
educacional di nos mucha y 
hobennan. 


Ta un berguensa mira Prome 
Minister Evelyn feliz di a fir- 
ma e Landenpakket, sabiendo 
cu su dos gobiernonan no 
a haci nada pa educacion di 
nos muchanan y solamente 
a inverti den famia- y amigo- 
nan,” Parlamentario Arthur 
Dowers a declara. 

Minister Glenbert Croes (MEP) den nomber di e comunidad di Aruba: 
“Ta gradici prome minister, minister di Finanzas y delegacion pa 
defende y honra e dignidad y libertad di nos pueblo” 


Minister Glenbert Croes, 
den nomber di henter e 
digno pueblo di Aruba, ta 
felicita y gradici e delega- 
cion na Hulanda, lidera 
pa Prome Minister Ev- 
elyn Wever-Croes pa logra 
yega na acuerdonan cu 
Hulanda beneficiando e 
interes general di pueblo. 


Aruba ta e prome pais pa logra 
su Status Aparte na 1986, 
mandando asina e mensahe 
pa Hulanda di kier ta un pais 
cu kier determina su propio 
destino. Esaki sigur ainda ta 
deseo di henter e comunidad, 
y e acuerdonan firma cu Hu- 
landa pa Prome Minister y 
Minister di Finanzas ta honra 
e decision y determinacion di 
e pueblo aki pa sigui deter- 
mina e futuro di pais Aruba 


pa decadanan padilanti. 


Gobierno di Aruba y e co- 
munidad en general ta suma- 
mente agradecido na Hu- 
landa pa tur e apoyo brinda 
na pais Aruba durante e pan- 
demia. E recuperacion di nos 
isla ta muestra cu nos mes por 
pone nos pais para bek riba su 
pianan y pone nos economia 
florece. 


Den nomber di e comunidad 
di Aruba, un danki y elogio 
grandi na Prome Minis- 
ter Evelyn Wever-Croes, na 
Minister di Finanzas Xio- 
mara Maduro y henter e del- 
egacion pa un biaha mas sal- 
vaguardia e interes di nos Pais 
y pone e nomber di Aruba na 
halto.” Minister Croes a ex- 
presa. 


Parlamentario drs. Shailiny Tromp-Lee (MEP) cu apelacion pa madurez 
politico y un votacion unanime PRO integridad 


Parlamentario 
Tromp- 
Lee ta remarca cu desde 
2014 partido MEP a pre- 
senta un propuesta pa im- 
plementa un trayecto pa 
garantisa integridad den 
gobernacion. E propuesta 
aki tabatin como meta pa 
por hiba discusion al re- 
specto y enfatisa e necesi- 
dad di su introduccion. 


E nota pa discusion aki ta 
yama ‘Integriteit: het juiste 
doen, ook als niemand ki- 
jkt’ (2014). Haci lo corecto, 
incluso ora ningun hende ta 
mirando! 


Integridad cu contenido 
Mas cu claro a integra integri- 
dad den e programa di campa- 
ña di Partido MEP. Ora a yega 
e momento Lider di Partido 
MEP, actual Prome Minister 
di Aruba sra. Evelyn Wever- 
Croes, a percura pa integri- 
dad ta forma e liña cora den 
maneho di Gabinete Wever- 
Croes. Den e programa di 
Gobernacion partnernan den 
coalicion a stipula cu mes- 
ter brinda pueblo di Aruba 
un gobierno basa riba bon 
gobernacion, transparencia y 
integridad den gobernacion. 


Na mes momento poniendo 
hopi enfasis riba un finansas 
publico responsabel pero sin 
perde di bista cu semper e ser 
humano mester keda central. 


Fraccion di MEP di su banda 
tambe a demostra cu a traha 
duro pa percura cu e con- 
cepto no ta keda bashi y sola- 
mente na palabranan bunita 
riba papel. Recientemente 
Parlamento a trata y aproba 
leynan necesario pa garantisa 
integridad den gobernacion. 
Leynan manera Ley di Finan- 
ciamento di Partidonan Po- 
litico y Ley di Ombudsman 
y alabes a percura pa aproba 
fondo pa Bureau Integridad y 
Integriteitskamer. 


Un ley pa reenforsa bon 
gobernacion 
Tromp-Lee tin solamente 
palabra di elogio pa Minister 
President, cu no obstante cu 
nos pais ta pasando den mo- 
mentonan hopi dificil el a 
sigui traha riba e aspecto di 
integridad na tur momento. 
Lastimamente cu e iniciativa 
di ley encuanto integridad di 
ministers y kandidaat minis- 
ters, presenta pa coleganan 
Vrolijk y Tjon, no a haya e 
sosten y no a keda aproba. E 
reunion a termina cu un vo- 
tacion di 10 contra y 10 na 
fabor y mirando cu no tur 21 
parlamentario tabata presente 
e reunion mester tuma lugar 
un biaha mas. 


Mescos cu Tromp-Lee a haci 
durante e reunion publico, 
e kier un biaha mas haci un 
apelacion pa madurez po- 
litico y ta spera cu tur cu a 
vota contra por recapacita y 
mustra Aruba cu enberdad 
nos tur ta comprometi pa 
garantisa cu Aruba lo tin un 
gobernantenan cu lo percura 
pa bon gobernacion basa riba 
transparencia y integridad. 


Un ley cu a cana su caminda 
debidamente 
E ley ta uno cu a keda inicia 
na 2015 door di Fraccion di 
AVP mes, caminda si no ta- 
bata pa e cambionan drastico 
realisa na mei 2017, ya caba e 
lo a bira un realidad. Door di 
e cambionan menciona Raad 
van Advies a conseha Gober- 
nador di Aruba na juni 2017 
pa no ractifica e ley presenta 
pa AVP e tempo ey. Un di e 
motibonan ta cu Raad van 
Advies ta di opinion cu e ley 
no ta cumpli cu transparen- 
cia y imparcialidad pa loke 
ta trata nombracion y bon 
gobernacion. Raad van Ad- 
vies ademas a subraya cu e ley 
despues di e cambionan reali- 
sa pa AVP no por a garantisa e 
integridad di minister y kan- 


didaat minister. Pa es motibo 
aki mes Tromp-Lee ta remar- 
ca cu su coleganan Vrolijk y 
Tjon a encamina e proceso pa 
realisa e cambionan necesa- 
rio y percura pa tene debido 
cuenta cu e conseho di Raad 
van Advies den e iniciativa di 
ley cu nan a presenta. Nan 
a percura pa e.o., garantisa 
e integridad di ministernan 
den funcion, nan a duna e as- 
pecto ‘Friends and Family’ su 
debido atencion y a percura 
pa ministernan no por eherce 
trabou extra. 


Parlamento ta pendiente di 
Raad van Advies 
Mirando cu pa Fraccion di 
MEP e ley aki ta hopi impor- 
tante a keda dicidi cu initia- 
tiefnemernan ta bay manda e 
ley incluyendo e amiendanan 
presenta durante reunion pa 
Raad van Advies pa un con- 
seho al respecto. Fraccion di 
MEP ta bay keda en espera di 
e conseho aki y mas cu claro 
lo bay mira con tur fraccion 
den Parlamento lo bay vota 
durante e siguiente reunion. 
Pueblo mes lo sa di husga 
cada parlamentario y partido 
pa si nan ta para pa integridad 
si of no! 

Resultado Sorteo 
april 13, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x Match 4 
76.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


6210 


Sorteo # 3882 


Sorteo # 756 


x afl. 500,00 


x afl.15,00 
x afl 50.00 


Piscis 


FP 


392 


x Jackpot 


Sorteo # 3882 
Sorteo # 


Sorteo # 1938 


7166 


0609 


Sorteo # 3882 


4000 


x Jackpot 


x match 4 
x afl. 12,00 


www.lottoaruba.com 


resultado : Sorteo 13 april 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5976 
1.000.000,- 


x Jackpot 
x Match 4+ 


Proximo Jackpot 


FP 


2606 


Afl. 390.000,- 




Letter 


0 
0 
0 
0 


0 
2 


160 


0 
0 
0 
0 
0 



7 



x Match 4 
79.000,- 


Proximo Jackpot 


Sorteo # 


Sorteo # 6088 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


6716 


Sorteo # 5718 


Sorteo # 648 


x afl. 500,00 


x afl.15,00 
x afl 50.00 


Scorpio 


X2 


411 


x Jackpot 


Sorteo # 7915 
Sorteo # 


Sorteo # 1664 


7780 


4245 


Sorteo # 6959 


8447 


x Jackpot 


x match 4 
x afl. 12,00 


www.lottoaruba.com 


resultado : Sorteo 13 april 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


2341 
1.000.000,- 


x Jackpot 
x Match 4+ 


Proximo Jackpot 


X3 
17-22-24-25-26 


4922 


Afl. 390.000,- 


anochi 


diario 
Korsou 
super4 
flamingo 


5743 
1856 
5025 
5875 
7308 
5216 
super5 
1527 
4045 
6653 
38690 
9250 


Minister Geoffrey Wever 
Registracion ta habri pa curso Finanzas den mi Hogar na Oranjestad 


Curso 3 di e proyecto Fi- 
nanzas den mi Hogar 
ta bay start y despues di 
Paradera y San Nicolas, 
awor e districto di Oran- 
jestad ta na beurt. E curso 
ta start riba 8 di mei 2023 
y tin un duracion di 4 si- 
man. Na final di e curso 
cada cursista lo ricibi un 
certificado di participa- 
cion. 


E curso ta consisti di 4 sesion 
cu lo enfoca riba con nos por 
maneha nos finanzas cada 
dia. E 4 sesion ta: 
Sesion 1: Mi ta efectivo den 
mi cas. Con mi por spaar y 
tambe con pa cumpra sin 
emocion; 
Sesion 2: Mi ta paga mi debe. 
Kico lo pasa ora mi no por 
paga mi debe mas; 


Sesion 3: Mi ta inverti den mi 
futuro. Futuro di nos y nos 
yiunan ta importante y con 
nos por logra nos metanan; 
Sesion 4: Mi presupuesto. 
Kico ta luho y prioridad y 
con segun bo entrada bo por 
presupuesta y asina logra nos 
metanan. 
Ta necesario pa remarca, e 
importancia di e curso aki. 
Na Aruba 3 di 10 hogar ta 
gasta mas di nan entrada tur 


luna segun sondeo di Banco 
Central di Aruba. E desaroyo 
aki ta uno preocupante paso- 
bra e ta indica cu cada luna ta 
un reto pa hogarnan cumpli 
cu tur necesidad y responsab- 
ilidadnan financiero manera 
entre gasto pa vivienda, cum- 
inda, y prestamonan person- 
al. Como consumidor ta im- 
portante pa sa ki impacto cada 
decision financiero tin riba 
nos cartera y nos hogar. Cu e 
curso aki, nos ciudadanonan 
ta ricibi guia y conocemento 
cu por yuda tuma decision- 
nan financiero cu ta beneficia 
su bienestar, den tur districto 
di Aruba y awor den districto 
di Oranjestad. 
E Proyecto Finanzas den 
mi Hogar a wordo desar- 
oya door di Fundacion Plan 
di Bida. Fundacion Plan di 


Celebracion Dia di Rey 2023 
Comision celebracion dianan 
nacional hunto cu biblioteca 
nacional ta organisa un tayer 
di fli y exposicion 


Hisamento di fli ta parti di 
nos cultura y tur aña den 
luna di april tin actividad 
y competencia di hisa- 
mento di fli den barionan. 
Riba e peticion di Minis- 
ter di Cultura, Comision 
Celebracion Dianan Na- 
cional a acerca Biblioteca 
Nacional pa por organisa 
un tayer con pa traha fli 
pa nos muchanan y ho- 
bennan. Tur e fli cu wordo 
traha lo wordo poni den 
sala di exposicion na Bib- 
lioteca Nacional situa na 
George Madurostraat. 


E tayer lo tuma luga diaran- 
son 19 di april na Biblioteca 
Nacional situa na George 
Madurostraat for di 3or di 
atardi pa 5or di atardi. Luga 
pa participantenan ta limita. 
Mester yama 528-1500 pa in- 
scribi, muchanan di 5 aña bay 
ariba por inscribi pa participa. 


E tayer interesante aki lo ser 
presenta pa Sr. Julio Wer- 
leman y tur material inclui 
ta gratis pa e muchanan cu ta 


desea di participa. Na final di 
e tayer riba e dianan 21, 24 y 
25 april 2023 tur fli lo wordo 
exponi den sala Diamante pa 
pueblo por pasa mira e ob- 
ranan di e muchanan durante 
orario di Biblioteca Nacio- 
nal. Despues di e exposicion 
muchanan ta haya e fli pa por 
hiba cas. 


Comision Celebracion Dian- 
an Nacional y Ministerio di 
Cultura ta kere ta importante 
pa educa e muchanan riba e 
cultura di fli y haciendo esaki 
den cooperacion cu Biblio- 
teca Nacional lo percura pa 
educa e muchanan con ta 
traha nan propio fli. 


Ademas Comision Celebra- 
cion Dianan Nacional ta haci 
uso di e oportunidad pa tur 
organisacion cu tin un evento 
relaciona cu dia di Rey 2023 
pa manda nos un e-mail cu e 
informacion pa e por wordo 
publica den e calendario di 
evento, por manda e infor- 
macion riba nos e-mail adres 
ccdn@cultura.aw. 


Bida cu su presidente Sra. 
Paloma Osorio- Tromp tin 
como mision y vision trece 
conscientisacion den nos co- 
munidad, ofreciendo ayudo 
y guia mustrando e manera 
pa maneha nos finanzas mas 
efectivo. Hunto cu Funda- 
cion Plan di Bida lo ofrece 
un curso como apoyo na nos 
hendenan. 
Minister Geoffrey Wever ta 


invita cada pa registra y par- 
ticipa pa asina haya e apoyo 
necesario pa un maneho di 
bo finanzas. Registracion ta 
completamente gratis, pero 
cupo ta limita. 
Pa mas informacion y regis- 
tracion por tuma contacto cu 
Fundacion Plan di Bida via 
telefon 568-8848 of e-mail 
finansasdenmihogar@gmail. 
com. 

TIN MESTER 


auto Finishing Tec nV 
tin mester 
pintor, latonero y preparator 
Pa mas informacion por yama 
594 2957 

San Nicolas 
Oranjestad 


Dokter na warda 


Botica na warda 


Oranjestad: 
Sta. Anna 
Tel. 586 8181 


San Nicolas: 
Seroe Preto 
Tel. 584 4833 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
1 set di aparato pa pone taira 
patras auto chowe auto grandi 
2 biem pa pone patras di 
pick up pa lastra trailer. 


bon prijs 
Tel. 594 8842 
_________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 
Se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 
SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


TA BENDE 
Caha di Orgel. 
Tin 3 cylinder NOBO. 
Pa mas informacion yama 
Tel. 593 0203 
_________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


TA BENDE 
Hooi a yega (yerba pa bestia) 
Matividiri 60 
594 1317 
Afl.55 pa 74 LB 
Tel. 594 1317 
________________________ 


TA BENDE 
Un edificio commercial / y por 
wordu usa pa cas cu grandura 
di 62 m2, riba terreno eigendom 
na Moko. 
Prijs afl. 235.000,= 
Pa mas informashon por jama 
Tel: 582-8080 


________________________________216507 


TA HUUR 
Un edificio / local commercial 
cu grandura di 62 m2, tin 
baño y cura; situa na Moko cu 
parking lot. Prijs pa luna 


afl. 1.500,= 
Pa mas informashon por jama 
Tel: 582-8080 


________________________________216507 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


A22 


Diabierna 14 aPriL 2023 obituArio 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos ta 
anuncia fayecimento di: 


Marie O. Martin 
*15-07-1937 - †01-04-2023 


Na nomber di su: 
Mama: † Melani Guilliere 
Tata: † Ozalva Martin 
Yiunan: 
Marie Vernois y Stephen Bolah 
†Ginette Rejouis 
Marie Jourdan 
Djonny y Marie Daniel Val 
Renel Antoine 
†Evna Antoine 
Ilna Moise 


Nieto(a)nan: Junior Rejouis (Tiben), Doro- 
thy Rodgers, Osilieta Rodgers, Gabriel Rodg- 
ers, Vanessa Rodgers, Cynthia Rejouis, Ruth 
Val, James Val, Daniela Val, Weslyn Jourdan 
(USA), Abigail Jourdan (USA), Christa An- 
toine, Asmaila Antoine, Wechi Antoine, Stan- 
ley Val, Gabriel Desir (Chile), Bernadette De- 
sir (Haiti) 


Bisanieto(a)nan: F. Talisha Paesch, Julissa 
Boekhoudt, Z-on Orejuella, Dariel Dugarte, 
Marusha Bichotte, Jowdrick Trenidad, Javon 
Carty, Eliyanah Carty, Anderson Rejouis, Ke- 
hlani Rejouis, Kiyomi Val, Phanordson Em- 
manuel 


Sobrino(a)nan: 
Roland Brice 
Caryn Brice 
Pierre Richard Brice 
Ernzo Val, Diene Valdema y famia 
Phinette Clerveaux 
Paullet Paillant 
Amiga di cas: Maria Brenda Jimenez 
Margareth Guichette 
Demas famia: Martin, Vernoise, Val, Rodgers, 
Jourdan, Dugarte, Tromp, Trenidad, Moise, 
Bichotte, Jimenez, Abdon, Conquette, Lacle, 
Kelly, Bolah, Brice, Paillant, Jimenez, Robles, 
Milrose, Carty 
Amigonan y famianan di Iglesia el Buen Sa- 
maritano 


Ta invita pa asisti na e anochi di condolencia 
cual lo tuma lugar Diahuebs 13 di april 2023 y 
diabierna 14 di april 2023, di 7or pm pa 9or pm 
na Aurora Funeral Home. 


Acto di despedida lo tuma lugar Diasabra 15 di 
april 2023, di 2or pm pa 4or pm na Aurora Fu- 
neral Home. Cremacion ta den seno familiar. 


Laga tur loke ta spera mi ta 
bunita 
Laga tur locual cu mi encon- 
tra na caminda ta bunita 
Laga tur locual cu mi laga 
atras keda bunita 
Laga esakinan termina den 
tur buniteza 
-Cado Wever- 


Cu profundo tristesa den nos 
curazon pero agredecido pa 
tur locual e la nifica pa nos, 
nos ta anuncia fayecimento 
di Nos Mama, Wela, Ruman 
y Tanta Stima: 


Miriam Yolanda Everon-Lopez 
*13 Augustus 1951 - †9 April 2023 
(Viuda di †Mario H. Everon) 


Mama: †Lidia y †Alfredo Lambertus-Matos 
Tata: †Medardo Lopez 


Yiunan Stima: 
Mayka Everon y Henry Koolman 
Rachelle Everon 
Elton Everon y Maritza Bareño 


Tesoro nan Stima: 
Hilyen Koolman, Rocco Everon, Henryson Koolman, 
Xiannah Everon 


Rumannan Stima: 
Judith Lopez 
Dita Matos 
Tanta y Omo nan: 
Andrea Dirksz Lopez y famia 
Marco Lopez y famia 
Olga Matos Jimenez y famia 


Subrinonan Stima: 
Neomar Schenker y famia, Eric Vrolijk y famia, Mirella 
Vrolijk y Dolfie Paesch y famia 


Cuñanan: 
Lucia Everon y famia 
Dora Everon y famia 
Cecilia Everon-Koolman y famia 
Maria Everon-Semileer y famia 
Vitalina Everon-Rodriguez y famia 


Unico Iha: 
Mirella Vrolijk 
Mama di su nietonan: 
Shandeeh Arends y famia 


Bon Amigonan di Cas: 
Irma Kock y famia, Edwin Arendsz y famia, Lourdes 
Daña y famia 


Yiu Peludo Stima: 
Negro 
Primo(a), Bisiña, Amistad, Conocirnan y demas famia 
Everon, Lopez, Matos, Lambertus, Koolman, Bareño, 
Dirksz, Schenker, Vrolijk, Paesch, Semileer, Rodriguez, 
Leidel, Koppenhagen, Alvarez, Hoek, Arends,Tromp, 
Kock, Muyden, Jones, Genser, Ras,Wester, Giel, Rid- 
derstaat, Wolff,Orman, Francisca, Winklaar, Jimenez, 
Maduro, Hernandis, Todd 


Ta invita pa acto di condolencia y despedida cual lo 
tuma lugar na misa Inmaculada Concepcion, diasabra 
15 April 2023 di 9or pa 11or mainta y despues lo sali pa 
Santana Catolico na Santa Cruz. 
Nos ta pidi nos disculpa si den nos tristesa nos por a 
lubida di menciona un of otro nomber/famia. 
Envez di manda flor y krans lo aprecia un donacion pa 
Wit Gele Kruis lo tin un box disponibel. 


Nos ta lamenta cu despues di entiero nos lo no por rici- 
bi bishita na cas. 


“Señor ta mi wardador, mi no 
tin falta di nada. 
Den cunucu di yerba berde e 
ta ponemi sosega”. 
Salmo 23:1-2 


Cu inmenso dolor na nos 
curason, 
pero 
conforme 
cu Dios su boluntad nos ta 
anuncia fayecimento di nos 
kerido Esposo, Tata, Welo, 
Bisawelo y suegro: 
Sr. Rafael del Rosario 
Cariñosamente yama”Rafa” 
*04-06-1942 - †10-04-2023 


Na nomber di su: 
Esposa: Lupita del Rosario 
Yiunan: Elvis “Tonchi” del Rosario 
Jacqueline “Jacky” del Rosario y Maria de Cuba 
Nelson Trimon 
†Marco Trimon 
Nieto(a)nan: Bertha van Peterson, Maria van Peterson, 
Elvis del Rosario y Lauren Tromp, Bernardo del Rosa- 
rio, Nelson Trimon, Ricardi Trimon, Jesylane Trimon, 
Jelysane Almanzar Bulos-Trimon, Jenylane Erber-Tri- 
mon, Jexylane Trimon 
Bisanieto(a)nan: Emilie van Peterson, Aliyah van Peter- 
son, Eliza del Rosario, Luca del Rosario, Liam de l’Isle, 
Clint de l’Isle, Owen Lei, Amy Lei, Sofia Almanzar Bu- 
los, Bella Erber, Zane Trimon 
Rumannan: †Genaro del Rosario 
†Ernesto del Rosario 
†Nelson del Rosario 
†Josefina Croes-del Rosario 
†Lidia Martinez 
Sua y cuñanan: Filomena Sophia y yiunan 
†Humphrey Sophia 
Franklin Sophia, esposa y yiunan 
†Ildo Sophia y yiunan 
Jose Isidro “Doodle” Sophia, esposa y yiunan 
Sobrino y sobrinanan: del Rosario, Croes y Martinez 
Primonan: Machado na Santo Domingo, Merca y Aruba 
Tur su amigonan musico 
Amigo di cas: Emiliano Tromp 
Su dokter di cas: John Croes 
Su bisiñanan: Glenda Ruiz y yiunan, America Croes y 
yiunan, Eddy Schoop 
Demas famianan: del Rosario, Sophia, van Arneman, de 
Cuba, Luydens, Croes, Abath, Machado, Martinez, Ha- 
sham, Trimon, Tromp y demas famia na Aruba, Santo 
Domingo, Merca y Hulanda. 
Ta invita pa acto di despedida cual lo tuma lugar na Misa 
San Francisco na Playa diasabra 15 di April 2023 di 1’or 
pa 3’or di atardi. Cremacion lo tuma lugar despues den 
seno familiar. 
Ta duel nos cu despues di despedida no ta ricibi bishita 
di condolencia na cas. 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Justa Teresa Paublini 
Cariñosamente yama: “Tica” 
12-04-1931 - †12-04-2023 


Acto di entiero lo wordo anuncia despues. 


internacional a23 


Diabierna 14 aPriL 2023 
Guardia aresta relaciona cu leak di documento militar clasifica 


(AP) — Un miembro di 
Guarda Nacional Aereo 
na Massachusetts a keda 
aresta ayera en conexion 
cu e revelacion di docu- 
mentonan militar alta- 
mente clasifica tocante 
guera na Ucrania y otro 
asuntonan top di seguri- 
dad nacional, un violacion 
alarmante cu a genera 
pregunta fresco tocante e 
habilidad di Merca pa sal- 
vaguardia su secretonan 
mas sensitivo. 


E guardia, un specialista di IT 
identifica como Jack Teixeira, 
21, a ser tuma den custo- 
dia sin incidente despues cu 
agentenan di FBI a presenta 
na su cas na Massachusetts. 
Ta bay acus’e bao di un provi- 


sion di Ley di Spionahe cu ta 
hacie un crimen pa retira of 
transmiti informacion clasifi- 
ca di defensa nacional, segun 
fiscal general Merrick Gar- 
land a bisa. 


Garland no a revela un po- 
sible motivo, pero relatonan 


di esnan den e grupo di chat 
priva online unda a revela 
e documentonan a mustra 
Teixeira como motiva pa bra- 
vado y no ideologia. 


Mientras cu e aresto ayera ta- 
bata un momento crucial den 
un investigacion riba e leak 


di inteligencia di perfil mas 
halto den añas, ehercito y 
Departamento di Husticia ai- 
nda tabata scrutinisando con 
secretonan sensitivo di gobi- 
erno comparti den un chat 
room a termina circulando 
rond mundo. E revelacion 
di Teixeira como sospechoso 
principal ta bay genera pre- 
gunta riba con un violacion 
asina profundo, cual Pen- 
tagono a yama “un riesgo 
serio pa seguridad nacional,” 
por a ser causa pa un miem- 
bro asina jong y cu rango asi- 
na abao den servicio. 


Teixeira tabata un “specialista 
di sistema di transport ciber- 
netico,” esencialmente un 
specialista di IT responsable 
pa rednan di comunicacion 


militar, incluyendo kabel y 
hub. Den e rol aki, Texeira lo 
mester tabatin un nivel mas 
halto di clearance di seguri- 
dad pasobra e tambe lo mes- 
ter tabata encarga cu respon- 
sabilidad pa sigura proteccion 
pa e rednan, un oficial di de- 
fensa a bisa AP, papiando bao 
condicion anonimo pa discu- 
ti asuntonan sensitivo. 


Teixeira, bistiendo un T-shirt 
y short na momento cu agen- 
tenan tactico cu armamento 
pisa a tum’e den custodia, ta 
programa pa tin su prome 
apariencia den corte na Mas- 
sachusetts awe. No tabata in- 
mediatamente cla si e tabatin 
un abogado pa papia den su 
nomber. 


Nort Korea ta lansa misil cu por tabata un tipo nobo di arma 


(AP) — Ayera Nort Korea 
a conduci su prome lansa- 
mento 
intercontinental 
di misil balistico den un 
luna, posiblemente evalu- 
ando un misil mas mobil y 
dificil di detecta pa prome 
biaha, su bisiñanan a bisa, 
mientras e pais ta extende 
su accion provocativo di 
test di arma. 


Hapon brevemente a urgi 
residentenan di un isla nort 
pa tuma shelter den un in- 
dicacion di su cautela pa e 
menasanan evolucionando di 
misil for di Nort Korea. 
A lansa e misil riba un angulo 
halto for di cerca di e capi- 


tal Nort Koreano di Pyong- 
yang y el a cay den awa entre 
Peninsula Koreano y Hapon 
despues di un vuelo di mil 
kilometer, segun Joint Chiefs 
of Staff di Sur Korea a bisa 
den un declaracion. A de- 
scribi su rango como medio 
of mas largo. 


Conseho di Seguridad Na- 
cional Mericano a yam’e un 
misil di rango largo y gobier- 
no di Hapon a bisa cu prob- 
ablemente tabatin un rango 
intercontinental. 


Ehercito Sur Koreano ta kere 
cu Nort Korea a lansa un tipo 
nobo di misil balistico, posi- 


blemente usando fuel solido, 
segun un oficial di defensa a 
bisa den condicion anonimo. 
Si e lansamento ta involucra 


un misil balistico intercon- 
tinental (ICBM) cu fuel so- 
lido, e lo ta e prome test di 
un arma asina di e Nort. E 


ICBM conoci di Nort Korea 
tur ta usa propellant likido 
cu mester yena prome cu e 
lansamento. Pero e fuel den 
un arma cu propellant solido 
ya ta carga, permitiendo pa 
move esaki mas facil y lans’e 
mas lihe. 
Un ICBM cu fuel solido ta 
un di e armanan clave di alta 
tecnologia cu lider Nort Ko- 
reano, Kim Jong Un a prim- 
inti di construi pa por maneha 
miho loke e ta yama e menasa 
militar Mericano. E tambe 
kier un misil multi-warhead, 
un submarino nuclear, y mi- 
sil hypersonico y un satelite 
spion. 


Tension halto na manifestacion contra plan di pensioen di Macron 
na Francia 
(AP) — Manifestantenan 
oponiendo e plan impop- 
ular di presidente Fran- 
ces, Emmanuel Macron 
pa aumenta edad di retiro 
na 64 a marcha un biaha 
mas ayera den ciudad y 
pueblo rond di e pais, den 
un muestra final di ra- 
bia prome cu un decision 
crucial riba si e medidata 
cumpli cu standard con- 
stitucional. 


Manifestantenan a enfoca riba 
oficinanan di Banco Central 
na Paris y brevemente a inva- 
di e sede di conglomerado di 
luho LVMH – pero nan aten- 
cion cada biaha mas a enfoca 
riba e Conseho Constitucio- 
nal, cu mester dicidi awe si ta 
rechasa tur of algun parti di e 
legislacion. 
Activistanan a tira saco di 
desperdicio pafo di e fachada 


di e Conseho durante mainta. 
Despues, otro multitud car- 
gando flare a enfrenta cu un 
contingente grandi di riot po- 
lis cu a yega pa protege e edi- 
ficio. Polis di Paris a prohibi 
tur reunion pafo di e conseho 
for di ayera tardi te cu diasa- 
bra mainta, den un intento 
pa reduci presion riba miem- 
bronan di e conseho mientras 
nan ta tuma nan decision. 


Polis a bisa cu alrededor di 
380mil persona a participa 
den e manifestacionnan rond 
di Francia ayera. E cantidad 
tabata menos cu den siman- 
nan recien, pero toch e sin- 
dicatonan a logra mobilisa 
multitudnan grandi. E mani- 
festacion tabata en general 
pacifico, maske a reporta de- 
cenas di herido entre polis y 
manifestantenan. 


